Povodom presude Osmanu Osmanoviću | Tacno.net\nPovodom presude Osmanu Osmanoviću\nAutor 👤tačno.net 21.3.2022. u 15:39\nOdnosi između BiH i Srbije su već neko vreme opterećeni brojnim problemima koji se tiču odugovlačenja i nespremnosti Srbije da prizna presudu suda BiH u slučaju generala Novaka Đukića\nnemogućnošću vlasti Srbije da efikasno procesuiraju ratne zločine ali i stanu na put normalizaciji glorifikovanja osuđenih za genocid u Srebrenici i davanja prostora u javnosti ratnim zločincima. Suđenje Osmanoviću i donošenje presude je još jedna od prepreka koja će stajati na putu regionalne saradnje između Srbije i BiH koja se tiče suđenja za ratne zločine i suočavanja sa prošlošću.\nKULTURA U PROTESTU – otvaranje izložbe\nSelma Đuliman: Zakon o visokom obrazovanju mora biti produkt dogovora profesora i ministarstva\nKo kvari odnose Srbije i BiH?\nČedomir Petrović: Tapkanje u mestu\nPravda za Davida i u Oslu: OKUPLJANJE U NEDJELJU\nBiH – Paranoja političkih manipulatora i „titromuda“!\nViši sud u Beogradu doneo je 18. februara 2022. godine presudu kojom je državljanina Bosne i Hercegovine (BiH) Osmana Osmanovića, osudio na kaznu zatvora u trajanju od pet godina jer je u svojstvu inspektora policije Brčko nečovečno postupao prema jednom pripadniku Vojske Republike Srpske i dvojici civila srpske nacionalnosti koji su bili zatočeni u logoru „Rasadnik“ u naselju Gornji Rahić (Brčko, BiH). Sud je Osmanoviću produžio i pritvor u kom se nalazi od momenta hapšenja i koji će trajati do upućivanja na izdržavanje kazne zatvora. Fond za humanitarno pravo (FHP) smatra da je ovaj predmet od samog početka trebalo ustupiti pravosuđu BiH u cilju jačanja regionalne saradnje i poverenja u institucije BiH.\n“Osmanović je uhapšen u novembru 2019. godine na graničnom prelazu Sremska Rača između Srbije i BiH i od tada se nalazi u pritvoru. Optužen je da je kao jedan od glavnih islednika u logoru „Rasadnik“ u Gornjem Rahiću (Brčko) nečovečno postupao prema Vasiljku Todiću pripadniku VRS, i civilima Milenku Radušiću, Aleksandru Pavloviću i Radi Simiću. Sud je utvrdio da je Osmanović nečovečno postupao i telesno povređivao Todića, Radušića i Simića, dok je za postupanje prema Pavloviću sud utvrdio da se takvo ponašanje optuženog ne može smatrati kao nečovečno postupanje.\nOdmah po hapšenju Osmanovića, Tužilaštvo BiH je zatražilo od Srbije njegovo izručenje i ustupanje predmeta, obzirom da je Osmanović državljanin BiH, da je krivično delo izvršeno na teritoriji BiH, gde se nalaze i svedoci i oštećeni. Zahtev su institucije Srbije odbile. Osmanović nije jedini državljanin BiH koji je uhapšen na graničnom prelazu sa Srbijom i kojem se sudilo pred sudom u Srbiji. Naime, u julu 2018. godine uhapšen je i Husein Mujanović protiv kog se i dalje vodi postupak pred sudom u Srbiji. Izuzetak od ovog pravila je jedino slučaj Edina Vranja, takođe državljanina BiH kojeg su srpske vlast uhapsile prošle godine i koji je izručen pravosuđu BiH.\nKarakter sukoba na prostoru bivše Jugoslavije zahteva da se procesuiranju osumnjičenih za ratne zločine pristupi regionalno, odnosno da postoji čvrsta saradnja između tužilaštava u regionu. Ta saradnja mora da bude čvrsta ne samo radi efikasnijeg procesuiranja ratnih zločina, već i zbog poverenja žrtava u institucije koje procesuiraju ove zločine. Državljani BiH koji su osumnjičeni za ratne zločine i koji budu uhapšeni na teritoriji Srbije moraju biti predati pravosuđu BiH na dalje postupanje. S druge strane, kada tužilaštvo BiH podigne optužnicu protiv državljana Srbije koji se i nalazi na teritoriji Srbije taj predmet se odmah ustupa TRZ Srbije i postupak se dalje vodi pred sudom u Srbiji.\nOdnosi između BiH i Srbije su već neko vreme opterećeni brojnim problemima koji se tiču odugovlačenja i nespremnosti Srbije da prizna presudu suda BiH u slučaju generala Novaka Đukića; nemogućnošću vlasti Srbije da efikasno procesuiraju ratne zločine ali i stanu na put normalizaciji glorifikovanja osuđenih za genocid u Srebrenici i davanja prostora u javnosti ratnim zločincima. Suđenje Osmanoviću i donošenje presude je još jedna od prepreka koja će stajati na putu regionalne saradnje između Srbije i BiH koja se tiče suđenja za ratne zločine i suočavanja sa prošlošću”, stoji u saopštenju FHP.\nTagovi: fond za humanitarno pravoosman osmanović


Tomas Karaters o amerièkoj politici prema Srbiji - 2001-08-26\n26 avgust, 2001\nTomas Karaters ne smatra da æe moguæa promena odnosa snaga u Beogradu automatski izazvati posledice po amerièku politiku prema Srbiji i dodaje da se ”amerièka politika prema Srbiji temelji na uzajamnim interesima”.\nT.K.: “Gospodin Ðinðiæ je oèigledno poznatiji u Vašingtonu, boravio je ovde èešæe i verovatno ima lièna poznatstva sa politièarima i tvorcima amerièke spoljne politike, ali radi se o odnosu dve vlade, a ne liènosti. Koštunica je ostavio dobar utisak prilikom posete Vašingtonu poèetkom godine. Bilateralne veze æe i dalje trajati bez obzira na oscilacije u politièkom životu u Beogradu.”\nPrema oceni našeg sagovornika uslovi koje æe Sjedinjene Države postaviti za dalju finansijsku pomoæ Srbiji zavisiæe od politike a ne od toga ko ima prevlast u Beogradu:\nT.K.: “Oèigledno je da su prošli uslovi bili vezani za Miloševiæevu predaju Hagu i moguæe je da æe buduæa ekonomska pomoæ takoðe biti uslovljena, ali to neæe zavisiti od liènosti. Istina je da je amerièka vlada zainteresovana da se sudi i drugim optuženima. To pitanje za sada nije i strog uslov za pružanje dalje pomoæi, ali situacija bi mogla da se izmeni, ukoliko ne-saradnja postane pravilo ponašanja u dužem periodu.”\nJoš jedno pitanje koje bi moglo znatnije da utièe na amerièku ekonomsku podršku i politiku prema Beogradu je odnos prema Republici Srpskoj. Po reèima našeg sagovornika, dosadašnji odnos predsednika Koštunice prema Bosni i Hercegovini izaziva zabrinutost u Vašingtonu:\nT.K.: “Mislim da æe predsednik Koštunica morati da odluèi šta je u interesu Srbije. On ima izvesne dugotrajne veze sa Republikom Srpskom i lièno angažovanje u Republici Srpskoj, koje je mnogo veæe u poredjenju sa drugim politièarima u Srbiji i to je svakako stvar koja zabrinjava. Ukoliko su budu poveæale bilo kakve napetosti u Bosni i Hercegovini to æe ovde, nesumnjivo, izazvati oštrije ocene.”\nOsvræuæi se na šire balkansko podruèje Karaters je ukazao na još uvek nerešena pitanja kao što su status Kosova i Crne Gore, koja bi mogla da utièu na stabilnost regiona.\nT.K.: “Kratkoroèno, situacija izgleda dobro. Meðutim, još uvek postoji odreðena neizvesnost o daljem razvoju dogaðaja, kao što su pitanje statusa Kosova i unutrašnje protivureènosti i buduæi status Crne Gore. Takoðe bi moglo još biti problema u Bosni i Hercegovini. To su oblasti koje još uvek izazivaju veæu zabrinutost i nesumnjivo æe biti uloženi napori da stvari ne krenu naopako. Tvorci amerièke spoljne politike su zabrinuti u vezi sa tim pitanjima, ali su takoðe zadovoljni što je u Makedoniji postignut odreðen napredak”.\nUpitan o sudbini Pakta za stabilnost Balkana i nastojanjima da se balkanska kriza rešava regionalnim pristupom umesto desetogodišnjeg postepenog rešavanja pojedinaènih balkanskih žarišta, Tomas Karaters je rekao:\nT.K.: “Neuspeh Pakta stabilnosti je razoèarenje, naroèito sa stanovišta Zapadne Evrope, kojoj je pakt izgledao kao dobra ideja i koncept koji je zbilja zainteresovao veliki broj ljudi 1999. godine. Zapadna Evropa je i dalje podeljena izmeðu Francuske, Nemaèke i Britanije oko pristupa problemu jugoistoène Evrope. Iako postoje izvesna sredstva, nije bio izraðen koherentan i vizionarski pristup u sklopu tog pakta. Sjedinjene Države su se nadale da æe Zapadna Evropa preuzeti najveæi deo tereta Pakta stabilnosti, ali do toga nije došlo. Taj pakt je primer pokušaja regionalnog pristupa koji nije urodio plodom, jer nije bio propraæen odgovarajuæom diplomatskom i ekonomskom podrškom.”\nNa kraju razgovora smo upitali našeg sagovornika za ocenu dosadašnjeg rada Haškog tribunala posebno njegovog doprinosa pomirenju na prostoru bivše Jugoslavije, potpredsednik Zadužbine Karnegi za mir u svetu je rekao da Hag nije uspeo da postane punkt koji æe pomoæi pomirenje.\nT.K.: “Do pomirenja sada dolazi više kao posledica zamora i zakljuèka da je sve bolje od borbi i ono nije posledica suðenja u Hagu”.


27. novembar 2019. 00:24:24 Sjednice Prošireni kolegijumUniverzitet u Banjoj Luci\nNa sjednici Proširenog kolegijuma Univerziteta u Banjoj Luci, 26. novembra 2019. godine razmatran je Nacrt zakona o visokom obrazovanju i Primjedbe organizacionih jedinica na Prednacrt Zakona o visokom obrazovanju RS.\nČlanovi Kolegijuma su razmotrili i Prijedlog rebalnasa finansijskog plana Univerziteta za tekuću godinu.\nRazmotren je i jednoglasno podržan Izvještaj o upisu na prvu godinu I, II i III ciklusa studija na Univerzitetu.\nProšireni kolegijum je upoznat i o otvorenom Erazmus+ pozivu i Erazmus+ info danu na Univerzitetu u Banjoj Luci. Takođe, a prezentovana je i Informacija o usvojenim Pravilima za prijavu i realizaciju Erazmus+ projekata i CEEPUS III mreža.\nU radu ove sjednice, predstavljena je i Informacija o dodjeli priznanja i nagrada Univerziteta u Banjoj Luci za 2018. godinu, kao i o maloj konferenciji dobitnika novčanih nagrada za međunarodne uspjehe u naučnoistraživačkom radu.


Tenor Nikola Kitanovski gostovao u Pučinijevoj "Toski" - Vesti - Narodno pozorište u Beogradu\nTenor Nikola Kitanovski gostovao u Pučinijevoj "Toski"\nTenor Nikola Kitanovski gostovao je u ulozi slikara Marka Kavaradosija, u Pučinijevoj "Toski" koja je 10. januara, pod dirigentskom upravom Dejana Savića, izvedena na Velikoj sceni.\nNaslovnu rolu u ovom remek-delu operske umetnosti, nastalom po libretu Luiđija Ilike i Đuzepea Đakoze, a na osnovu istoimene drame Viktorijena Sardua, pevala je sopran Jasmina Trumbetaš Petrović, dok je uloga šefa policije Skarpije dočarao bariton Miodrag D. Jovanović.\nUloge su ostvarili i Pavle Žarkov (Crkvenjak), Vuk Matić (Anđeloti), Danilo Stošić (Spoleta), Predrag Gligorić (Šarone), Sveto Kastratović (Tamničar) i Sanja Kosanić (Pastir).\n"Toska" je premijerno izvedena 2. aprila 2014. godine u režiji gosta iz Makedonije Dejana Proševa.\nScenograf je Miraš Vuksanović, kostimograf Katarina Grčić, dok je video produkciju uradio Petar Antonović.\nKitanovski je rođen u Skoplju, gde je završio niže i srednje muzičko obrazovanje na odseku za klavir, a zatim solo pevanje na Fakultetu muzičke umetnosti u Beogradu diplomirao je i magistrirao u klasi primadone Biserke Cvejić.\nKarijeru je započeo 1987. kada je kao solista učestvovao u izvođenju brojnih vokalno-istrumentalnih dela, solističkih i mešovitih koncerata.\nOstvario je saradnju sa Beogradskom i Makedonskom filharmonijom, Simfonijskim orekstrom RTS-a, nastupao u ugotovo sivim većim centrima bivše Jugoslavije.\nNakon osvojene prve nagrade na Interancionalnom konkursu za solo pevače "Katja Ričareli" 1991. u Mantovi (Italija), nastavio je svoje dvogodišnje usavršavanje kao stipendista na "Academia Lirica Mantovana" u Mantovi, u operskom studiju čuvenog režisera Franka Zefirelija, a zatim 1992. na istoj akademiji u operskom studiju režisera Antonija Kalende.\nKao gost soprana Katje Ričareli nastupio je na velikom broju koncerata u Italiji i Frnacuskoj, kasnije je bio i njen partner na sceni u operskim predstavama, a više puta i bio pozvan da učestvuje u operskim projektima navedenih režisera.\nU Narodnom pozorištu debitovao je u sezoni 1990/1991 u operama "Lučija od Lamermura", "Madam Baterflaj" i "Evgenije Onjegin".\nPored obaveza u inostranstvu, kontinuirano sarađuje sa Narodnim pozorištem dvadesetak sezona, gde je u statusu stalnog gosta otpevao više uloga prvog tenorskog faha u različitim operskim naslovima i više od 250 predstava.\nDobitnik je godišnje Nagrade Narodnog pozorišta za ulogu Mauricija u operi "Adrijana Lekuvrer" Frančeska Čilee 1995. Godine.\nNjegova međunarodna karijera počela je 1992. kada je postao član-solista "Badishe Staats Theater" u Nemačkoj, da bi od sledeće godine ubedljivo, uspešno sa lakoćom donosio uloge najzahtevnijeg dramskog faha.


Vesić: U pripremi dva velika koncerta, besplatne karte za vakcinisane\nZamenik gradonačelnika Beograda Goran Vesić najavio je da će Beograd na sednici Kriznog štaba tražiti da se otvore ugostiteljski objekti i tržni centri, ali u kontrolisanim uslovima uz striktno poštovanje mera i nastavak vakcinacije.\n„Ne postoji dilema zdravlje ili posao, moramo da nađemo način da se sačuvaju radna mesta i zdravlje ljudi. Ovo nije samo zdravstvena, nego i društvena i ekonomska kriza. Moj posao je da sačuvam radna mesta, ali razumem lekare koji se na prvoj liniji fronta bore za zdravlje stanovništva“, rekao je Vesić za TV Pink.\nVesić je rekao da se grad priprema za vreme kada će turisti početi ponovo da dolaze i da se razgovaralo o tome da se izdaju sertifikati za hotele, gde se popuštuju sve mere i gde su svi zaposleni vacinisani, kao i da se za jun pripremaju dva velika koncerta naših poznatih zvezda, gde će besplatne karte moći da dobiju oni koji su vakcinisani.\n„Na taj način želimo da zahvalimo ljudima koji su se revakcinisali i to nije nikakva diskriminacija“, istakao je Vesić.\nOn je rekao da su do sinoć u Beogradu vakcinisana 411.434 građanina, odnosno 29,23 odsto ukupne punoletne populacije, a revakcinisano 237.479, odnosno 18,29 odsto punoletnog stanovništva.\n„Očekujem da ćemo do 1. aprila sigurno preći broj od 500.000 vakcinisanih i 300.000 revakcinisanih što je zaista veliki uspeh“, rekao je Vesić i dodao je veoma ponosan da je u populaciji od 65 do 74 godine vakcinisano 58,39 odsto građana.\nBajatović pored šest funkcija ređa desetke i prijavljuje doktorat


Znak "Čuvarkuća" za još 15 domaćih proizvoda - RTV Santos\nSavet za dodelu kolektivnog žiga „Čuvarkuća“ odobrio je pravo na taj znak koji potvrđuje kvalitet, stroge ekološke standarde i primenu cirkularne ekonomije za novih 15 domaćih proizvoda u oblasti poljoprivrede i prehrambene industrije, saopštila je danas Privredna komora Srbije (PKS).\nPravo na žig na prvoj ovogodišnjoj sednici tog Saveta dobili su, kako je navedeno, proizvodi kompanija „Mivaka“, „Mini Pan“ i „Mlekare Mihajlović“. Pravo na žig dobijaju domaći proizvodi koji u sastavu imaju 80 odsto domaćih resursa i ispunjavaju propisane kriterijume kvaliteta, ekologije i marketinga, ističe PKS u saopštenju.\n„Naše ‘čuvarkuće’, osim po kvalitetu i domaćem poreklu, ističu se po društveno-odgovornom poslovanju, primeni ekoloških standarda i principima cirkularne ekonomije koja obuhvata obnovljivi, energetski efikasan ekonomski ciklus uz uštedu resursa i smanjenje emisija otpada“, izjavio je sekretar Udruženja za stočarstvo i preradu stočarskih proizvoda Nenad Budimović.\n„Mivaka“, kako je navedeno, proizvodi kvalitetne organske preparate, zasnovane na cirkularnoj ekonomiji, inovativnoj tehnologiji i ambalaži, a njena specifičnost se ogleda u energetskoj efikasnosti, smanjenju količine amonijaka, ugljen–dioksida, vlage vazduha, kao i regulaciji temperature u proizvodnim pogonima. Zbog prisustva zeolita u proizvodima te firme, mikrotoksini su, kako je navedeno, svedeni na minimum, nema opasnosti širenja patogenih organizama, što u velikoj meri doprinosi očuvanju kvaliteta zemljišta, povećanju procenta humusa i zaštiti okoline.\nDirektor i vlasnik kompanije „Mini Pani“ Gabor Kovač rekao je da su se za projekat prijavili, jer stvaraju kvalitetne proizvode koji zadovoljavaju kriterijume „Stvarano u Srbiji“.\nPravo na „Čuvarkuću“ dobila je i paprika u pavlaci paraćinske „Mlekare Mihajlović“ koja mesečno proizvodi oko 20 tona tog domaćeg proizvoda koji je omiljen kod potrošača.\nOd kada je pre godinu i po dana pokrenut projekat „Stvarano u Srbiji“, žig „Čuvarkuća“ ponelo je oko 900 domaćih proizvoda.\nPrethodnoOsetite luksuz Beverly Hills-a u zlatari Ormai\nSledećeOtkupna cena mleka u Srbiji 30 dinara, u EU dvostruko veća\nProdužen rok za prijavu kompanija za program dualnog obrazovanja\n6. decembra 2021.\t08:30\n26. novembra 2021.\t14:02


Žalgiris kao primer "malima" - Sport - Dnevni list Danas\nPočetna » Sport » Žalgiris kao primer „malima“\nLitvanski velikan oduševio načinom na koji se plasirao u plej-of Evrolige\nŽalgiris kao primer „malima“\nMečevi poslednjeg kola regularnog dela Evrolige nisu imali nikakvu takmičarsku težinu.\n0Piše: N. M. 05. aprila 2019. 20.57 Izmenjeno: 10. aprila 2019. 04.04\nKockice su se tako poklopile da su u četvrtak uveče dobijena sva tri preostala učesnika plej-ofa Evrolige: Panatinaikos, Baskonija i Žalgiris. PAO je iskoristio zicer protiv Budućnosti, Baskoniju je među Top 8 ugurao Efes pobedom nad Milanom, dok je prolazak litvanskog velikana bio spektakularan, ne samo zbog trijumfa u Madridu protiv Reala.\nProšlosezonski učesnik Fajnal-fora u Beogradu i osvajač Evrolige 1999. uspeo je da se plasira u plej-of kao tim kome su davane najmanje šanse u poslednjih pet kola. Žalgiris je pred 26. rundu bio na skoru 10-15; u zaostatku od tri pobede u odnosu na, u tom trenutku, osmoplasirani Olimpijakos (13-12). „Zeleni“ su pritom bili u očajnoj seriji od osam poraza na 11 utakmica i činilo se da se nalaze u bezizlaznoj situaciji.\nDa je vrstan taktičar i veliki motivator, Šarunas Jasikevičijus demonstrirao je upravo u poslednjih šest kola. Nekada sjajan plejmejker uspeo je na kraju „da oplodi“ duplo veći budžet u poređenju sa prethodnom sezonom, tako što je Žalgiris vezao šest pobeda, zaključno sa gostovanjima Makabiju i Olimpijakosu (direktnim konkurentima za mesto u Top 8) i na kraju Realu, zvaničnom šampionu Evrope. Kapitalnu seriju Žalgiris je markirao fenomenalnom igrom u napadu; u proseku je ubacivao 87,8 poena, iz 18,5 timskih asistencija (protiv Darušafake čak 26 uspešnih dodavanja). Procenat uspešnosti za tri bio je oko 38 odsto, uz podatak da je od ukupno sedam, u tom periodu Žalgiris ostvario tri pobede na strani.\n– Govorio sam o tome kakav karakter poseduju moji igrači; to je grupa ljudi i košarkaša koji jednostavno ne odustaju od zacrtanog cilja bez obzira na okolnosti. Za nas je sam plasman u plej-of veliki uspeh. Pokušaćemo da urađeno proslavimo na dostojanstven način i da se adekvatno pripremimo za ono što nas očekuje u plej-ofu – serija protiv najboljeg tima u Evropi – poručio je Jasikevičijus.\nŽalgiris u četvrtfinalu očekuje serijal protiv Fenerbahčea, najboljeg tima regularnog dela Evrolige. Perfektan učinak kod kuće, kao i činjenica da je u pitanju najbolji defanzivni tim lige, sa procentom od 43,3 odsto uspešnosti za tri u proseku, jasno pokazuje težinu avanture litvanskog velikana u seriji na tri dobijena meča.\nLjulj u teškoj situaciji\nSerhio Ljulj je skoro čitavu prošlu sezonu proveo na rehabilitaciji posle operacije prednjih ukrštenih ligamenata kolena (vratio se u plej-ofu Evrolige). Tekuće takmičarske godine imao je manje pauze, više iz preventivnih razloga, međutim poslednja povreda butnog mišića leve noge mogla bi da ga odvoji od plej-ofa Evrolige i serijala sa Panatinaikosom: „Iskreno, mislim da je teško da ćemo moći da računamo na njega u plej-ofu. Voleo bih da može da igra, ali deluje komplikovano, a ne mislim da je moj medicinski tim poput mađioničara i gurua. Oni su neverovatni, sjajni, ali nisu mađioničari. Žele da vrate Ljulja na najbolji mogući način u najvažnijem momentu kao što su to uradili prošle sezone“, pesimista je Pablo Laso, trener Reala.\nbaskonija, Evroliga, panatinaikos, zalgiris


source.ba | Predsjedništvo BiH danas razgovaralo o migrantima koji se nalaze u BiH: Zadužuje se Vijeće ministara BiH da hitno održi posebnu tematsku sjednicu\nPredsjedništvo BiH danas razgovaralo o migrantima koji se nalaze u BiH: Zadužuje se Vijeće ministara BiH da hitno održi posebnu tematsku sjednicu\nPredsjedništvo Bosne i Hercegovine danas je razgovaralo o problemu migranata koji dolaze u BiH.\n- Prima se k znanju informacija predsjedavajućeg Vijeća ministara BiH o stanju u oblasti migracija u BiH u vezi s povećanim prilivom migranata u BiH. Zadužuje se Vijeće ministara BiH da hitno održi posebnu tematsku sjednicu o stanju u oblasti migracija u BiH u vezi s povećanim prilivom migranata u BiH. Traži se od Vijeća ministara BiH da hitno sačini i Predsjedništvu BiH dostavi izvještaj i analizu o stanju u oblasti migracija u BiH u vezi s povećanim prilivom migranata u BiH, s prijedlogom mjera i preporukama nadležnih institucija BiH- saopćeno je iz Predsjedništva BiH.\n- Аmаndmаn 6. nа Spоrаzum о finаnsirаnju оd 27. 2. 2006. gоdinе izmеđu Bоsnе i Hеrcеgоvinе, kојu prеdstаvlја Мinistаrstvо finаnsiја i trеzоrа, i KfW-а (KfW), kао ugоvоrnih strаnа zа Еvrоpski fоnd zа Bоsnu i Hеrcеgоvinu,\n- Аmаndmаn 1. nа Spоrаzum о finаnsirаnju оd 27. 8. 2007. gоdinе izmеđu Bоsnе i Hеrcеgоvinе, kојu prеdstаvlја Мinistаrstvо finаnsiја i trеzоrа, i KfW-а (KfW), kао ugоvоrnih strаnа zа Krеditni garantni fоnd III zа prоmоviranje mikrо, mаlih i srеdnjih poduzеćа.\nPredsjedništvo BiH je donijelo i Odluku kojom se odobrava zaključivanje Ugovora o dodjeli bespovratnih sredstava između Centralne izborne komisije Bosne i Hercegovine i Vijeća Evrope.\n- Sporazuma između Ministarstva odbrane Bosne i Hercegovine i Ministarstva nacionalne odbrane Narodne Republike Kine o vojnoj pomoći za Bosnu i Hercegovinu;\n- Sporazum o finansiranju i projektu između KfW-a, Frankfurt na Majni (KfW), i Bosne i Hercegovine (primalac), koju predstavlja Ministarstvo finansija i trezora, i Federacije Bosne i Hercegovine (Federacija), koju predstavlja Federalno ministarstvo finansija, i Grada Zenice (agencija za izvođenje projekta), koji predstavlja gradonačelnik, u uznosu od 13.016.696,80 eura (investicije) i 500.000,00 eura (prateće mjere) - Prikupljanje i tretman otpadnih voda, Zenica;\n- Amandman broj 1. na Ugovor o finansiranju, zaključen između Bosne i Heregovine i Evropske investicione banke 19. maja 2014. godine u Sarajevu i 5. juna 2014. godine u Luksemburgu (Ugovor o finansiranju) - Distribucija električne energije BiH/C (Fi 82.304-SERAPIS 2010-0562).\nTagovi: MigrantiVijece ministara BiHBiHPredsjednistvo BiH


Čubrilović: Nastaviti rad na unapređenju uprave i lokalne samouprave - Glas Srpske\nSrna 16.04.2021 14:09\nBANjALUKA - Predsjednik Narodne skupštine Republike Srpske Nedeljko Čubrilović danas je u Banjaluci izrazio nadu da će biti nastavljena uspješna saradnja sa predstavnicima Saveza opština i gradova kada je riječ o unapređenju zakonodavstva u oblasti uprave i lokalne samouprave u Srpskoj.\nČubrilović je rekao da Savez aktivno učestvuje u radu Narodne skupštine kada je riječ o poboljšanju pomenutog zakonodavstva.\n"Očekujemo da naša saradnja bude uspješna i u periodu pred nama, koji je specifičan i zbog kohabitacije u mnogim lokalnim zajednicama. Cilj je da u narednim mjesecima definišemo zakonska rješenja koja će otkloniti nedostatke kada je riječ o funkcionisanju pojedinih lokalnih vlasti", dodao je Čubrilović.\nOn je naglasio da ovakvu saradnju zakonodavnih institucija i lokalnih zajednica treba posmatrati kao doprinos daljoj demokratizaciji Srpske i okruženja.\n"U obraćanju sam danas poželio načelnicima i gradonačelnicima u Srpskoj uspješan rad", rekao je Čubrilović na konferenciji za novinare u Narodnoj skupštini nakon sjednice Saveza opština i gradova, kojoj su prisustvovali premijer Republike Radovan Višković i ministar uprave i lokalne samouprave Srpske Senka Jujić.\nVišković je rekao da je Savez organizacija od javnog interesa Srpske, te partner s kojim izvršna i zakonodavna vlast imaju korektnu saradnju u izradi akata u domenu uprave i lokalne samouprave, a sve s ciljem pronalaska najboljih rješenja u datom momentu.\nOn je rekao da od Saveza očekuje da ponudi rješenja kada je riječ o izmjeni akata u oblasti lokalne uprave i samouprave, jer krajem juna ističe rok lokalnim zajednicama da usklade broj zaposlenih po standardu – tri zaposlena na 1.000 stanovnika.\n"Tu moramo tragati za rješenjem jer nisam siguran da većina zajednica to može ispoštovati. Dakle, resorno ministarstvo i Savez imaju dovoljno vremena da se pronađe najbolje rješenje od interesa za Srpsku i same lokalne zajednice“, ocijenio je Višković. On je rekao da su se mnoge lokalne zajednice odgovorno ponašale kada je\nriječ o saniranju ekonomske i zdravstvene krize uzrokovane pandemijom virusa korona.\n"Donosile su adekvatne mjere da zaštite zdravlje ljudi i lokalnu ekonomiju. Vlada je u tom smjeru lani obezbijedila 30 miliona KM pomoći lokalnim zajednicama Srpske, što je na neki način smanjilo štetu koju su imale od pandemije. S tom pomoći je gotovo anulirana šteta koje su lokalne zajednice imale po pitanju gubitka kada je riječ o indirektnim porezima", kaže Višković.\nOn je rekao da očekuje da Savez izabere rukovodstvo koje će, kao i do sada, biti "malo apolitično".\n"Nadam se da ćemo nastaviti korektnu saradnju", dodao je Višković.\nDosadašnji predsjednik Saveza Ljubiša Ćosić rekao je da u ovom savezu okupljaju 64 lokalne zajednice u Srpskoj i da se partnerska saradnja sa zakonodavnom i izvršnom vlašću odvija u korist građana.\n"Vlada je lani u junu doznačila 30,5 miliona KM svim lokalnim zajednicama i time nadomjestila štetu koju smo imali u budžetima po osnovu gubitka od PDV-a", naveo je Ćosić.\nOn je dodao da je pomogla i činjenica da su u lokalnim zajednicama implementirani brojni kapitalni projekti, te da se u saradnji sa Vladom vodi računa o izuzetno nerazvijenim lokalnim zajednicama.\nĆosić je naveo da do sada nisu razgovarali o umanjenju ili uvećanju nadležnosti (gradonačelnika) načelnika ili bilo koga, ali da je bilo priče o skraćivanju rokova kod formiranja vlasti u lokalnim zajednicama.\n"Pričali smo o tome kako da u slučaju opoziva omogućimo određenu vrstu kohabitacije između izvršne vlasti i skupština. Cilj je, svakako, unapređenje lokalne uprave i samouprave", rekao je Ćosić.\nDječak pronašao pun novčanik i vratio ga trudnici


KFKJ potpisao ugovor o jemstvu sa Raiffeisen Leasing Kosovo - Kosovo Credit Guarantee Fund\nKFKJ potpisao ugovor o jemstvu sa Raiffeisen Leasing Kosovo\nPriština, 20 Septembar 2018 – Kosovski Fond za Kreditno Jemstvo (KFKJ) potpisao je danas ugovor o jemstvu sa Raiffeisen Leasing Kosovo (RLKO), kojim će se joj omogućiti da obezbedi dodatnu sigurnost u pogledu zaloga za lizinge koje daje mikro, malim i srednjim preduzećima (MMSP) registrovanim na Kosovu.\nUgovorom bi trebalo da se kosovskim preduzećima obezbedi lakši pristup finansijskim sredstvima. Cilj ugovora je da se povećaju pozajmice za kosovska preduzeća, da se doprinese stvaranju radnih mesta, privrednom rastu i da se povećaju prilike za nedovoljno zastupljene privredne sektore i populaciju koja obuhvata žene, manjine, poljoprivrednike, preduzetnike i mlade.\nRLKO je prva Ne Bankarska Finansijska Institucija (NBFI) koja je potpisala ugovor o jemstvu sa FKGK. Verujemo da će sporazum sa RLKO povećavati doprinos Institucije prema razvoju garantnog portofola i postizanje ciljeva sporazuma.\nUkupan iznos odobrenih kredita od banaka koje su dostavljene u pokrivanju jemstva dostigla već oko 62 miliona evra distribuiran u 1,600 kredita.


Zatvorska kolonija Pokrov, 200 kilometara od Moskve, gde je premešten Aleksej Navaljni\nČlanice Evropske unije (EU) saglasile su se u ponedeljak o uvođenju sankcija protiv četvorice ruskih visokih zvaničnika umešanih u pravne postupke protiv opozicionara Alekseja Navaljnog koji je u zatvoru.\nTe kaznene mere uključuju zabranu izdavanja viza i zamrzavanje imovine ovih ruskih zvaničnika u EU, navodi se u saopštenju posle sastanka ambasadora članica evropskog bloka.\nNjihova imena biće objavljena u utorak u Službenom glasniku EU.\nRusko Ministarstvo spoljnih poslova saopštilo je da će nove sankcije EU dovesti do "ćorsokaka" u bilateralnim odnosima.\n"Ovo za nas nije iznenađenje. To smo više puta komentarisali", rekao je zamenik ruskog ministra spoljnih poslova Aleksander Gruško.\n"Evropska unija nastavlja apsolutno nezakonit način i ovaj put sigurno vodi u ćorsokak", rekao je Gruško dodajući da će Rusija "odgovoriti" na sankcije EU.\nPritvor je izazvao negodovanje širom zemlje i većeg dela Zapada, a desetine hiljada Rusa izašlo je na ulice 23. i 31. januara.\nViše od 11.000 ljudi privedeno je tokom tih protesta.\nNavaljni se trenutno nalazi na odsluženju dvoipogodišnje zatvorske kazne na koju je osuđen zato što je\nMoskovski sud je prošlog meseca osudio Navaljnog na tri i po godine zatvora tvrdeći da je prekršio uslovnu kaznu dok se u Nemačkoj oporavljao od trovanja. Reč je o prethodnom procesu po optužbi za proneveru, za koga se smatra da je politički motivisan.\nS obzirom na vreme već provedeno u pritvoru, sud je naveo da će Navaljni, koji je prošle nedelje premešten u Kaznenu koloniju u Pokrovu, odslužiti oko dve i po godine.\nIzvestiteljke UN zatražile su nezavisnu međunarodnu istragu o slučaju trovanja Alekseja Navaljnog, zahtevajući njegovo "hitno oslobađanje".\n"S obzirom na neadekvatan odgovor nacionalnih vlasti, zabranjenu upotreba hemijskog oružja..., smatramo da bi hitno trebalo sprovesti međunarodnu istragu kako bi se utvrdile činjenice i razjasnile sve okolnosti u vezi sa trovanjem Navaljnog", saopštile su izvestiteljka UN ;za vansudska i proizvoljna pogubljenja UN Anjes Kalamar (Agnes Callamard) i specijalna izvestiteljka za promovisanje i zaštitu slobode mišljenja i izražavanja Iren Han (Irene Khan).\nOne smatraju da je "trovanje Navaljnog novičokom namerno počinjeno da bi se uputilo jasno upozorenje da će to biti sudbina svakoga ko bude kritikovao i suprotstavio se vladi", a da je izabran taj nervni agens da bi se "uterao strah".\nIzvestiteljke čije mišljenje ne obavezuje UN, smatraju da je nezadovoljavajući odgovor vlasti na zahteve o sprovođenju "kredibilne i transparentne istrage" o trovanju Navaljnog i da je međunarodna istraga "posebno ključna sada kada je ruska vlada pritvorila Navaljnog i on je pod njenom kontrolom".\n"Pozivamo rusku vladu da traži ili odobri jednu takvu istragu", saopštile su izvestiteljke UN.\nOne su takođe objavili tekst pisma ruskim vlastima od 30. decembra, u kome su ih obavestile da istražuju trovanje.\nU pismu se ističe da, ako se potvrde navodi, ruski zvaničnici mogu biti suočeni sa krivičnom odgovornošću „kako za učešće u ubistvu, tako i za njegovo naređivanje ili zbog toga što nisu obezbedili da podređeni ne učestvuju u tim radnjama“.


Zahtjev za dodjelu podsticaja za povećanje plata – rok 01. mart 2022. godine – Unija UPRS\nDanijel Kovč2022-02-09T16:53:42+01:009. Februara 2022.|\nRok za podnošenje Zahtjeva za dodjelu podsticaja za povećanje plate radnika za peti obračunski period, za sve poslodavce koji su povećali plate radnicima u periodu juli – decembar 2021. godine, ističe 01. marta 2022. godine. Pozivamo poslodavce da u predviđenom roku podnesu zahtjeve koji se podnose putem aplikacija „e podsticaj” koja se nalazi na internet stranici Ministarstva privrede i preduzetništva Republike Srpske.\nNakon što aplikacija automatski potvrdi da je zahtjev ispravno popunjen i uspješno elektronski dostavljen, poslodavac štampa, potpisuje i ovjerava dio zahtjeva koji se odnosi na opšte podatke, te vrši njegovu dostavu Ministarstvu privrede i preduzetništva Republike Srpske u pisanoj formi. Zahtjev u pisanoj formi sadrži bar-kod koji se dodjeljuje nakon uspješne elektronske dostave, a smatra se podnesenim kada se Ministarstvu dostavi odštampani dio zahtjeva sa bar-kodom.\nPodsjetimo, u skladu sa Zakonom o podsticajima u privredi Republike Srpske, poslodavci ostvaruju pravo na podsticaj za povećanje plata u dva obračunska perioda, od kojih jedan traje od 1. januara do 30. juna, a drugi od 1. jula do 31. decembra u jednoj kalendarskoj godini.


Mladi kreatori promjena osmišljavaju lokalne građanske inicijative Radio Gradačac – 55 godina sa vama …\nMladi kreatori promjena osmišljavaju lokalne građanske inicijative\nUdruženje “Kult” Gradačac u saradnji sa “Proni” Brčko, realizuju projekat pod nazivom „Mladi kreatori promjena”. Do sada su održane četiri edukativne radionice u prostorijama Društvenog centra Gradačac. Naredna i završna radionica je 23. i 24. novembra 2018. godine. Učestvuju mladi, koji žive na području općine Gradačac, a koji žele ovladati liderskim vještinama i doprinijeti u kreiranju boljeg okruženja za mlade.\nCilj edukacije je unaprijediti komunikacijske i prezentacijske vještine, naučiti više o timskom radu, ali i o tome kako odrediti prioritete, donijeti odluku, napisati projekat i realizovati svoju ideju. Trening obuhvata oblasti: javno zagovaranje, lobiranje, volonterizam i pisanje projektnih prijedloga. Mladi tokom treninga imaju priliku da putem predstavnika grupe učestvuje u radu Lokalne grupe za razvoj i na taj način zastupaju pitanja mladih u zajednici.\nKako je saopćeno iz Udruženja „Kult“ Gradačac, projekat „Mladi kreatori promjena” je namijenjen mladim osobama da direktno ili posredno učestvuju u donošenju odluka u svojoj lokalnoj zajednici. Edukacije su pogodne za mlade koji su već aktivni u okviru formalnih i neformalnih grupa, ali i za one koji nisu imali iskustva sa aktivizmom.\n– Projektom se želi ohrabriti mlade da predlažu inicijative i projekte u zajednici, a po završetku edukacije će osmisliti i realizovati lokalne građanske inicijative na području općine Gradačac. One osobe koje se pokažu kao najbolje, dobit će priliku da prisustvuju dvodnevnoj posjeti omladinski organizacijama u Sarajevu, saopćeno je iz Udruženja „Kult“ Gradačac.\nProjekat je podržan kroz Regionalni program lokalne demokratije na Zapadnom Balkanu – ReLOaD, koji finansira Europska unija, a provodi Razvojni program Ujedinjenih nacija (UNDP).


Korona virus: U Srbiji još 51 preminuli, Nemačka produžava restriktivne mere do Božića - Ozonpress :: internet portal\nBroj zaraženih korona virusom u Srbiji raste iz dana u dan, najteža situacija je u Beogradu\nDžo Bajden, izabrani predsednik SAD, rekao je da je pred Amerikom duga i teška kovid zima, ali da je „siguran u pobedu nad koronom“.\n„Kada na pregled, svaki dan, primite 10.000 ljudi, i morate da smestite u bolnice 1.000 njih, a nemate nijedan slobodan krevet, onda je jasno u kakvoj su situaciji“, rekao je Vučić.\n„Zakasnilo se sa merama“, ocenio je prethodno epidemiolog Predrag Kon, ističući da je medicinski deo Kriznog štaba predlagao restriktivnije mere još 6. novembra, ali da sa druge strane postoji ozbiljna argumentacija u vezi sa ekonomskim aspektom mera.\nPovodom sumnji jednog dela javnosti u bezbednost vakcine, Vučić je izjavio da će „primiti prvu koja dođe, koja god bila, jer toliko verujem u zdravstvene sisteme u svetu“.\n„Razgovaramo i sa Englezima, Rusima, Kinezima, ali još je nemamo. Trudićemo se, daćemo sve od sebe, koliko mala zemlja poput Srbije može, da budemo među prvim malim zemljama koje će dobiti prve količine“, rekao je Vučić.\nDirektorka Instituta za javno zdravlje „Batut“ Verica Jovanović je rekla za RTS da su u toku opsežne pripreme i da se nadležni spremaju kao da će vakcina sutra biti dostupna.\n„Mi ćemo izaći iz ovoga. Svako će od nas dati doprinos. Borba je takva da svako može svojim ponašanjem da doprinese“, poručila je Jovanović.\nPandemija korona virusa mogla bi da uništi 25 godina unapređivanja rodne ravnopravnosti, pokazuju novi globalni podaci UN agencije za rodnu ravnopravnost i osnaživanje žena\nNovoizabrani predsednik Amerike Džo Bajden je u govoru za praznik Dan zahvalnosti poručio da „smo u ratu sa virusom, a ne jedni sa drugima“\nEngleska uvodi sistem od tri nivoa restriktivnih mera u različitim oblastima posle ukidanja nacionalnog zaključavanja 2. decembra\nJužna Koreja beleži najveći broj novih slučajeva infekcije od marta, sa 583 novih slučajeva u četvrtak\nPrvi građani EU mogli bi da budu vakcinisani do kraja godine, rekla je evropska komesarka Ursula fon der Lajen\nU svetu je do sada zaraženo više od 60,4miliona ljudi, a preminulo je 1,4 miliona. Oporavilo se oko 38,7 miliona ljudi, pokazuju podaci Džons Hopkins univerziteta\nHrvatska – 115.626 potvrđenih slučajeva\nGrad Varaždin na severu zemlje počeo je da podiže vojne šatore da bi se izborio sa prilivom pacijenata. Deset ljudi umrlo je u roku od 24 sata, a šef bolnice Nenad Kudelić govorio je o kolapsu zdravstvenog sistema i „ratnim uslovima“.\nBosna i Hercegovina – 84.252 potvrđenih slučajeva\nSlovenija – 71.073 potvrđenih slučajeva\nSlovenačka vlada je zbog porasta broja smrtnih slučajeva odlučila da predloži parlamentu izmene Zakona o epidemiji kojim zahteva drastično povećanje kazni za prekršitelje – maksimalne kazne bile bi čak 10.000 evra, sa 400 evra koliko su iznosile na proleće.\nSeverna Makedonija – 57.451 potvrđenih slučajeva\nKosovo – 36.253 potvrđenih slučajeva\nCrna Gora – 32.808 potvrđenih slučajeva\n„Reći ću otvoreno da neće biti lako, ali pokušaćemo“, rekla je kancelarka Angela Merkel nakon razgovora sa nemačkim regionalnim zvaničnicima početkom ove nedelje, a oblasti sa nižom stopom infekcije moći će da nakon toga ublažavaju ograničenja.\nAli Austrija je izrazila zabrinutost zbog plana za čitavu EU, a ministar finansija Gernot Blumel rekao je da će, ako EU nametne da skijaška područja ostanu zatvorena, „onda to morati da plati“.\nOčekuje se da će većina područja biti stavljena na više nivoe restrikcije, dva i tri – koji podrazumevaju zabranu mešanja članova različitih domaćinstava u zatvorenom prostoru.\nOblasti trećeg nivoa, gde mnoga preduzeća moraju da se zatvore, dobiće dodatna sredstva – kao i više testova na viruse koji pomažu u kontroli infekcija\nOblasti na nivou tri, gde će većina preduzeća i radnji morati da se zatvori, dobiće dodatnu finansijsku pomoć – kao i više testova na korona virus kako bi se kontrolisalo širenje infekcije.\nSistem će se redovno revidirati i nivoi restrikcije područjima će se možda promeniti pre Božića – prvo razmatranje zakazano je za 16. decembar.\nOdluke o nivoima zasnivaju se na preporukama javnog zdravstva na osnovu raznih faktora, kao što su stopa otkrivanja slučajeva – u svim starosnim grupama, posebno starijim od 60 godina, brzina rasta ili pada stope zaraženih, stopa infekcije u opštoj populaciji, opterećenost Nacionalne zdravstvene službe, kao i lokalne i specijalne okolnosti poput dugog ali kontrolisanog žarišta.\n„Sve za šta smo radili, za šta je trebalo 25 godina, moglo bi da se izgubi za godinu dana“, rekla je zamenica izvršnog direktora UN Women Anita Batija.


KONKURS ZA NAGRADU GRADA BEOGRADA: Rok za podnošenje predloga 20. februar\nIzvor\tTanjug\tjanuar 03, 2018\nBEOGRAD - Grad je raspisao konkurs za dodelu Nagrade grada Beograda, a rok za podnošenje predloga je 20. februar.\nNagrada grada je priznanje koje se dodeljuje za delo koje predstavlja najvrednije dostignuće u umetnosti, nauci, medicini, arhitekturi i urbanizmu, poljoprivredi, novinarstvu, obrazovanju, sportu i zaštiti životne sredine.\nDodeljuje se i za herojsko delo, dugogodišnji rad i trajan doprinos razvoju Beograda, kao i za izuzetan doprinos u realizaciji događaja od značaja za grad.\nNagrada se dodeljuje pojedincu ili grupi za zajedničko delo, može se dodeliti istoj osobi više puta i može je dobiti autor koji ima prebivalište na teritoriji Beograda najmanje godinu dana.\nPriznanje se uručuje za delo koje je postalo dostupno javnosti prvi put na teritoriji grada od 1. januara do 31. decembra 2017. godine, saopštila je Gradska uprava.\nKada je reč o umetnosti, pod delom koje je postalo dostupno javnosti podrazumeva se obljavljeno delo književnog i prevodnog stvaralaštva, prikazano filmsko i radio-televizijsko ostvarenje, izloženo odnosno prezentovano delo u galeriji, kao i izvedeno muzičko ili muzičko-scensko delo u koncertnoj ili pozorišnoj dvorani.\nU oblasti nauke to je ostvarenje odnosno rad u društvenim, humanističkim, prirodnim i tehničkim naukama, kao i pronalazak koji je u skladu sa zakonom kojim se uređuje pravna zaštita pronalazaka.\nKada je reč o medicini, podrazumeva se da to bude rad ili rezultati izuzetne vrednosti pojedinca kojima je dao značajan doprinos u razvoju i unapređenju medicine ili izuzetno delo koje predstavlja doprinos razvoju medicine.\nU oblasti arhitekture i urbanizma, delo treba da bude realizovano iz oblasti arhitekture, urbanizma ili rekonstrukcije objekata, a u oblasti poljoprivrede to su ostvareni izuzetni rezultati u oblasti individualne poljoprivredne proizvodnje, inovativnost i primena savremenih poljoprivrednih rešenja i standarda, kao i ulaganje u poljoprivredno gazdinstvo i primena novih agrotehničkih mera i tehnologija.\nDa bi se konkurisalo za nagradu u oblasti novinarstva, potrebno je da to delo bude vrhunsko ostvarenje pojedinca u novinarstvu ili publicistici, serija televizijskih ili radijskih priloga, kao i kreativni doprinos uređivanju rubrike, emisije i programa kojima se doprinosi informisanju građana Beograda.\nU oblasti obrazovanja treba da bude izuzetno delo i rezultat vaspitno-obrazovnog ili instruktivnog rada kao i rada u organizaciji i razvoju školstva Beograda.\nKad je reč o sportu, podrazumevaju se rad ili rezultati izuzetne vrednosti pojedinca koji su doprineli afirmaciji, razvoju i unapređenju sporta, a u oblasti zaštite životne sredine, to su ostvareni rezultati kojima je dat izuzetan doprinos zaštiti životne sredine.\nPod herojskim delom podrazumeva se ostvarenje pojedinca ili grupe koji su snagom svoje ličnosti, vrlinom, požrtvovanošću, nesebičnošću, dobrotom i hrabrošću pomogli sugrađanima u nevolji, savladali izuzetno teške životne okolnosti, popravili njihove ili sopstvene životne prilike.\nZa dugogodišnji rad i trajan doprinos razvoju grada dodeljuje se priznanje za najvrednija dostignuća pojedinca ili grupe u svim oblastima znanja koji su svojim delom ili dugogodišnjim radom ostavili trajni pečat Beogradu.\nTo priznanje se dodeljuje pojedincu ili grupi, ako su određeni rezultati postignuti grupnim radom, dok se nagrada "Svetislav Stojanović" dodeljuje za izuzetne rezultate ostvarene u oblasti zaštite od požara na teritoriji grada Beograda, a dodeljuje se pojedincu i vatrogasnoj jedinici.\nOdluku o dodeljivanju nagrade donosi Odbor Skupštine grada, a predlozi se dostavljaju pisarnici Gradske uprave - Sekretarijatu za skupštinske poslove i propise, Trg Nikole Pašića 6.\n« Niš: U novogodišnjoj noći uz rok grupu "Van Gog" nastupiće i trubač Dejan Petrović i "Big bend". Vladičin Han: Pacijent ispao iz kola Hitne pomoći i poginuo »\nOd prve uspešne transplantacije organa u istoriji - bubrega 1954. godine, ta grana…


I to dovođenjem najtraženijeg fudbalera na svetu.\nNaime, kako javlja "Gazeta delo sport", golgeter Borusije Dortmund Erling Haland na meti je pariskih "svetaca".\nItalijanski list ističe da je PSŽ poveo u trci za dovođenjem sjajnog Norvežanina, a da je njegov menadžer Mino Rajola, od potencijalnih novih poslodavaca zatražio da Halandova plata "bude oko 50 miliona evra na godišnjem nivou".\nIsti izvor navodi da je nemački klub već odbio nekoliko ponuda za ovog špica, a u mesecima za nama neke od njih su bile u visini od oko 120 miliona evra.\nIpak, ako na snazi ostane sadašnji ugovor koji ima sa Borusijom, pomenuti 21-godišnjak može da na kraju aktuelne sezone napusti giganta Bundeslige ako neko ponudi 75 miliona evra.\nPrema tvrdnji "Gazete", PSŽ je trenutno u pol-poziciji da obezbedi Halandove usluge.\nOčekuje se da će Kilijan Mbape sledećeg leta, kao slobodan igrač, preći u Real Madrid, a upravo je norveški golgeter "viđen" kao njegova zamena u Parizu.\nRajola i "sveci" već uspešno sarađuju, što je potvrdio i nedavni transfer golmana Đanluiđija Donarume, najboljeg igrača ovogodišnjeg Evropskog prvenstva.\nErling Braut Haland je na 67 dosadašnjih mečeva za Borusiju Dortmund postigao čak 68 golova.\nFK PSŽ fudbalski transferi Erling Haland FK Borusija Dortmund


Bez recepta: U apotekama u Srbiji 11 homeopatskih lekova - Zdrava i prava\nSvetska nedelja homeopatije obeležava se svake godine u periodu od 10 do 16. aprila. Ova nedelja se vezuje za godišnjicu rođenja dr Samuela Hahnemanna, nemačkog lekara koji se oformio homepatski način lečenja. Iako poznata u Nemačkoj od XVIII veka, homeopatija je u Srbiji ozvaničena tek 2006. godine i to kao komplementarna grana medicine. Prve škole homeopatije kod nas su počele sa radom devedesetih godina prošlog veka i sada se smatra da u celoj Srbiji imamo oko 1000 lekara klasične medicine sa dodatnim znanjem iz homeopatije.\nŠto se tiče drugih zdravstvenih radnika, farmaceuti su vrlo dobro upoznati sa prednostima homeopatskih lekova u odnosu na lekove iz klasične medicine.\nU Beogradu, Kragujevcu, Šapcu i Novom Sadu postoje apoteke koje su specijalizovane da građanima daju informacije o upotrebi i ograničenjima homeopatskih lekova.\nNa njima stoje oznake Savetnik za homeopatiju. U svim apotekama u Srbiji se može kupiti bez recepta 11 homeopatskih lekova za najčešće zdravstvene tegobe koje se javljaju kod dece i odraslih.\nPatronažne sestre, koje obilaze porodice sa tek rodjenim bebama, preporučuju homeopatske kapi protiv grčeva kao njabezopasnije rešenje za ovu vrstu tegoba.\nZa mame trudnice, i mame koje doilje, homeopatski lekovi su, zbog svoje efikasnosti i bezbednosti, prvi izbor za najčešće zdravstvene tegobe, npr: alergijske kijavice ili virusne infekcije disajnih puteva.\nKako u našoj zemlji ne postoji duga tradicija lečenja homeopatijom, najčešće je homeopata lekar klasične medicine sa dodatnom obrazovanjem iz homeopatije i koristi integrativni pristup lečenja pacijenata, a to znači da je dovoljno obučen i samosvestan da u datoj situaciji za pacijenta preporuči lek koji će njegove tegobe rešiti na najbezbedniji i najbrži način.\nHomeopatija pokazuje sjajne rezultate u lečenju najčešćih dečjih bolesti, upale grla, uha ili čestih prehlada, a za odrasle je homeopatija rešenje za prve znake alergijske kijavice.\nHomeopatski lekovi su napravljeni od sirovina prirodnog porekla i ne sadrže veštače boje ili konzervanse, a tehnologija izrade homeopatskih lekova je takva da se neželjenja dejstva ove vrste lekova svode na minimum.


Zlatni kofer slova za TO Vršac u Kruševcu\nBack TURIZAM TURISTIČKE ORGANIZACIJE Zlatni kofer slova za TO Vršac u Kruševcu\nčetvrtak, 18 oktobar 2018 07:20\nTuristička organizacija Vršca osvojila je prvu nagradu - "Zlatni kofer slova", na XV Međunarodnom festivalu "Kofer slova", održanom minulog vikenda u Kruševcu, sa publikacijom "Vršac - grad vetra i vina".\nPublikacija “Vršac - grad vetra i vina” je višelisna turistička publikacija sa više od 50 stranica. Sadržaj je obuhvatio sve autentične potencijale regije: simbole grada, verske, kulturne, turističke, obrazovne i sportske objekte, geografske crte Vršca, najznačajnije gradske manifestacije, istorijski poznate vrščane, kao i korisne kontakte smeštaja, restorana i vinarija.\nIdejno rešenje i tekst prikazuju vizuelno dominantnu ideju, kao simbol grozda koji je jednostavno, a atraktivno iskorišćen na korici publikacije. Na zanimljivom elegantnom rešenju kroz šupljine grozda vide se obrisi panorame grada.\nTekst publikacije je ozbiljan, faktografski, posvećen je svim sadržajima koji Vršac čine atraktivnom i važnom turističkom destinacijom. Da Turistička organizacija Vršca dobije ovu vrednu nagradu doprinelo je i to što su kompletne informacije o gradu u publikaciji predstavljene na tri jezika: srpskom, engleskom i rumunskom.\nXIV Međunarodni festival „Kofer slova“, održan 12. i 13. oktobra ove godine, tradicionalno je okupio gotovo sve turističke Turističke organizacije iz zemlje, ali i turističke organizacije iz regiona.\nUtiske o publikacijama, iskustva i ideje turistički radnici razmenili su na otvaranju Festivala, kada su uručene nagrade pobednicima.Priliku da kroz izdavaštvo, odnosno izradu publikacija, prikaže i afirmiše svoju delatnost, ove godine iskoristilo je više od 40 turističkih organizacija iz Srbije, koje su se nadmetale u devet kategorija. Nagrade su najboljima uručile direktorka Turističke organizacije grada Kruševca, Suzana Milosavljević i gradonačelnica grada Kruševca, Jasmina Palurović, koja je prethodno otvorila Festival.\nFestival je takmičarskog karaktera, a kriterijumi za dodelu nagrada su bili promocija i unapređenje turističkih potencijala, isticanje autentičnosti regije i kvalitet i orginalnost sadržaja i fotografija.


Katalin Kaič i Jasna Jovićević gošće programa “Ženske studije posle 25 godina”\nJasna Jovićević, foto: NJ/Magločistač (arhiva)\nU okviru edukativnog visokoškolskog obrazovnog programa “Ženske studije posle 25 godina”, u Savremenoj galeriji Subotica će u subotu, 18. juna, predavanje održati prof. dr Katalin Kaič na temu “Subotičke pozorišne umetnice”, te Ma Jasna Jovićević na temu “Džez muzika i rod”, dok će razgovor moderirati dr Margareta Bašaragin.\nProgram počinje u 10.30 časova, a predavanja će biti moge pratiti i onlajn putem ZOOM aplikacije na linku: https://us06web.zoom.us/j/81492931090?pwd=TlpHbFVsNThHeSswalJJTkc1d3Y2Zz09.\nProfesorka emerita Katalin Kaič je bila redovna profesorka za predmet Kulturna istorija Mađara i Istorija mađarskog naroda na Katedri za mađarski jezik Filozofskog fakulteta Univerziteta u Novom Sadu, te dekanica Učiteljskog fakulteta na mađarskom nastavnom jeziku u Subotici UNS-a (2006-2011).\nMa Jasna Jovićević je doktorantkinja na transdisciplinarnim studijama savremene umetnosti na Fakultetu za medije i komunikacije beogradskog Univerziteta Singidunum. Zaposlena je na Visokoj školi strukovnih studija za obrazovanje vaspitača i trenera u Subotici.\nProjekat se realizuje uz podršku Rekonstrukcija ženski fond, Beograd.\nEdukacija Margareta Bašaragin Ženska dimenzija Ženske studije i istraživanja\nUpišite tekst * 3 × one =


Zato bi Slovenija morala da napravi detaljniju analizu makroekonomske situacije.\nU Sloveniji su tokom posljednje tri godine previše porasli troškovi rada, privatni sektor ušao u veliku zaduženost, a cijene nekretnina počele brzo da rastu, smatra Evropska komisija u svom izvještaju o Sloveniji i još 11 zemalja EU, koji predstavlja prvi izvještaj o mehanizmu upozoravanja koji je dio novih mjera EU za bolji fiskalni i makroekonomski nadzor.\nEvropski komesar, Oli Ren, dodaje i da “u slučaju Slovenije treba detaljnije proučiti visoku zaduženost preduzetničkog sektora i razvoj u sektoru nekretnina”, a razlozi za detaljniju analizu stanja u Sloveniji su i brzo gomilanje unutrašnjih neravnoteža uz visoko zaduženi bankarski sektor koji je pod osjetnim pritiscima jer je privreda u ranoj fazi teškog procesa razduživanja.\nPored upozorenja iz EU, Sloveniji je u utorak stigla ponovo snižena bonitetska ocjena, ovaj put je bonitetska agencija Mudis Sloveniji skinula ocjenu na A2. U svom izvještaju Mudis posebno upozorava na loše stanje slovenačkog bankarskog sistema. B92\nTagovi: bankarski sektoreuevropaevropska komisijaslovenija


Katarina Radivojević u vezi sa Del Torom\nPosted on June 13, 2011 at 7:15 PM\n13.06.2011. 13:00\tKatarina Radivojević u vezi sa Del Torom?!\tIzvor: Press\nBeogradska glumica Katarina Radivojević dospela je u žižu javnosti hrvatskih medija zbog navoda da je već nekoliko meseci u vezi sa slavnim holivudskim glumcem Benisiom del Torom!\nKako navode dobro obavešteni izvori, srpska Zone je holivudskog glumca upoznala pre dve godine kada je igrala na Brodveju i od tada često putuje za Ameriku kako bi održali vezu. Hrvatski mediji pišu da je Benisio preuzeo Katarininu karijeru u svoje ruke zbog čega će najverovatnije napustiti snimanja u nastavku hrvatske serije „Najbolje godine". Inače, Benisio će uskoro postati otac i iako odbija da bude u vezi sa budućom majkom svog deteta, potomka će priznati. Katarinu Radivojević su pre nekoliko meseci dovodili u vezu sa glumcem Džerardom Batlerom i to dok je on snimao film u Beogradu.


SVETOSAVSKI BAL U ORGANIZACIJI „SVETOSAVLjA“ – Zrenjanin\nSVETOSAVSKI BAL U ORGANIZACIJI „SVETOSAVLjA“\n27/01/2016 28/01/2016 List Zrenjanin\nHumanitarni Svetosavski bal, u organizaciji „Svetosavlja“, održan je u baroknoj sali Gradske kuće uoči praznika Svetog Save, u utorak, 26. januara, 24. put, nakon obnavljanja. Kum slave je bio Dragan Ranisavljević, finansijski direktor kompanije „Gomeks“, koji je i autor nadahnutog scenarija svetosavskog programa. Slavski obred su služili, predvođeni ocem Dušanom Moromilovim, sveštenici Srpske pravoslavne crkve.\n– Čast mi je što sam kum Svetosavskog bala i što organizacija „Svetosavlje” doprinosi očuvanju naše tradicije i pomaže onima kojima je pomoć najneophodnija, pre svega deci, učenicima i studentima – rekao je, između ostalog, Dragan Ranisavljević. – Svetosavlje je najveća tekovina srpskog naroda i naš najveći doprinos svetskoj kulturnoj baštini.\nDragan Ranisavljević je predao kumstvo za sledeći bal Žarku Šojiću, koji je podsetio na izreku: „Dobročinstvo je jedino blago koje se uvećava deljenjem“.\nOrganizatorima i gostima se obratio gradonečelnik Zrenjanina Čedomir Janjić, izrazivši ponos što se tradicija nastavlja\n„Svetosavlje“ istrajava, dobročinstvo širi a grad razvija…\nNagrade najuspešnijim učesnicima literanog i likovnog konkursa inspirisanim Svetosavljem uručili su Budimir Jovanović i Dragoljub Bjeloglav. Nagrađeni su Teodora Milutinov, Đorđe Krstić i Ana Momirov – za literane radove i Justin Cvetkov, Vanja Sukara i Ema Tapai – za likovne.\nU programu su učestvovali Crkveni hor „Žene Mironosice“ i dirigentkinja Zorica Kecić, Ženski i Dečji crkveni hor „Anastasija“ i dirigentkinja Milica Dosković, Vuk i Anastasija Ranisavljević“, Vukašin Evđenić, Dušan Zubnar, Strahinja Sarić i Teodora Boltić. Voditelji su bili Danijela Češljarov Anastasija Stamenković i Vukašin Evđenić.\nNakon duhovnog programa bal su plesom otvorili kumovi Šojići, a pridružili su im se organizatori i gosti uz zvuke Kameleon benda…\n← DARKO VUJČIN PODNEO OSTAVKU NA ČLANSTVO U OTADŽBINSKOJ UPRAVI SRS\nŠKOLSKA SLAVA PROSLAVLjENA U NAJVEĆOJ ŠKOLI U SREDNjEM BANATU →


Pred nama je 117. susret Željezničara i Slobode, Plavi su gledajući historiju nešto uspješniji – Sport Centar Pred nama je 117. susret Željezničara i Slobode, Plavi su gledajući historiju nešto uspješniji – Sport Centar\nNakon dvosedmične pauze sutra se nastavlja Premijer liga Bosne i Hercegovine, a jedan od najzanimljivijih susreta trebao bi se igrati na Grbavici između Željezničara i Slobode.\nBit će to duel starih rivala koji su znali odigrati veliki broj fantastičnih i uzbudljivih mečeva tokom višedecenijskog rivalstva.\nTako su Željezničar i Sloboda u svojoj historiji odigrali čak 116 susreta. Plavi su uspješniji te su zabilježili pobjedu na 47 mečeva protiv Slobode.\nOva dva rivala remizirala su 29 puta, dok je Sloboda upisala 40 pobjeda nad Željezničarom.\nSutrašnji duel na stadionu Grbavica igra se sa početkom u 15 sati uz direktan prenos u programu Moja TV.


Lamborghini Centenario ide na aukciju – BiGportal.ba\nLamborghini Centenario ide na aukciju\nLamborghini se polako priprema da sledećeg meseca predstavi novi Aventador SVJ, model koji je već postavio novi rekord na Nirburgringu.\nMeđutim, verovatno će proći neko vreme pre nego što on bude dostupan za kupovinu…\nPrema tome, za one koji odmah žele Lambo sa V12 agregatom koji razvija 760 konjskih snaga i imaju dovoljno novca da takav automobil plate, Lamborghini Centenario je pravi izbor.\nProizvedeno je svega 20 primeraka ovog modela, a ovaj sa fotografija iznad teksta ide na aukciju koja će se održati tokom nedelje automobila u Montereju i izgleda kao da je apsolutno nov, odnosno, kao da je tek sišao sa proizvodne trake.\nNaime, ovaj model je konstruisan kako bi se obeležilo sto godina od rođenja osnivača kompanije Ferućija Lamborginija, o čijem životu sve možete pročitati ovde. Centenario je zvanično predstavljen 2016. godine na ženevskom sajmu automobila, tačno pedeset godina nakon premijere legendardnog modela Miura.\nCentenario je baziran na istoj platformi kao i Aventador, s tim što njegov V12 agregat radne zapremine 6,5 litara razvija 759 konjskih snaga (566kW) i 690 Nm obrtnog momenta. Prema tome, on ima otprilike istu snagu kao i najavljeni Aventador SVJ.\nOno po čemu se Centenario razlikuje od standardnog Aventador modela, osim snage, je potpuno jedinstvena karoserija, koja je konstruisana u Sant Agati. Ona je niska i široka, i izrađena je skoro u potpunosti od ugljenikovih vlakana, na čijem zadnjem delu dominira masivni difuzor.\nPrimerak sa fotografija je jedini Centenario koji je stigao do SAD, i prešao je svega 79 kilometara. Još uvek se ne zna tačno po kojoj ceni će se prodavati, ali sigurno neće biti jeftin, s obzirom da je Lamborghini ove modele prodavao po ceni od dva miliona dolara!\nŠta mislite, da li ovaj automobil vredi toliko novca?


Hristov Consulting Vesti » Blog Archive » Udruženje poslovnih konsultanata Srbije održalo izbornu skupštinu\nUdruženje poslovnih konsultanata Srbije održalo izbornu skupštinu\nUdruženje poslovnih konsultanata Srbije (UPKS) održalo je redovnu izbornu Skupštinu, na kojoj je za predsednicu Upravnog odbora izabrana Aleksandra Hristov, direktorka Hristov consultinga, a za predsednika Skupštine Udruženja izabran je Daniel Tavčioski, samostalni konsultant.\nNa V sednici Skupštine UPKS, za dvogodišnji mandat članova UO izabrani su Andrija Gencel, samostalni konsultant, Dario Daničić, direktor Intema consultinga iz Beograda, Borislav Čubrilo, direktor BUS Computers iz Kikinde i Ljubiša Petrović, direktor agencije Smart Management Solutions.\nČlanovi Nadzornog odbora su Aleksandra Vladisavljević, direktorka konsultantske kuće BIZZ d.o.o, Iboja Farkaš, direktorka OR d.o.o. iz Novog Sada i Vladimir Pandurov, direktor agencije EU projekti.\nAleksandra Hristov, koja je u prošlom sazivu obavljala funkciju predsednice Skupštine UPKS, istakla je da su ciljevi novog rukovodstva nastavak promovisanja vrednosti UPKS i šansi koje ono pruža, motivisanje većeg broja konsultanata da se pridruže udruženju, kao i ostvarivanje punopravnog članstva u Međunarodnom veću udruženja poslovnih konsultanata (ICMCI).\n„Udruženje je za 10 godina postojanja uspevalo da okuplja ljude od integriteta, da se održi kao organizacija koja je pridruženi član ICMCI krovne organizacije, koja okuplja poslovne konsultante u 50 zemalja, i predstavlja garanciju kvaliteta u pružanju usluga klijentima“, navela je Hristov.\nNovi predsednik skupštine UPKS Daniel Tavčioski ocenio je da postojanje ovakvog profesionalnog udruženja koje čuva standarde angažovanja upravo omogućava da profesija konsultanta bude regulisana i institucionalizovana.\n“Kao član upravljačkog tima UPKS želim da pokrenem inicijative za omasovljavanje naše profesije i udruženja. Legitimitet koji nam daje ICMCI je najbolja profesionalna osnova da izgradimo imidž struke i, što je podjednako važno, da se kontinuirano povezujemo sa kolegama iz celog sveta”, rekao je Tavčioski.\nUdruženje poslovnih konsultanata Srbije je pridruženi član Međunarodnog veća udruženja poslovnih konsultanata ICMCI, globalne organizacije koja okuplja najistaknutija udruženja poslovnih konsultanata širom sveta i dodeljuje CMC sertifikate koji su jedini međunarodno priznati brend namenjen individualnim poslovnim savetnicima. Dodeljivanjem CMC sertifikata 2012. godine, Udruženje poslovnih konsultanata Srbije je prepoznato kao partner ICMCI u Srbiji.\nUPKS je u ovoj oblasti već ostvario zapažene rezultate pre svega kroz organizovanje CMC sertifikacije u Srbiji. Nova uprava UPKS planira da, u narednom dvogodišnjem mandatu, organizuje i svoj program CMC sertifikacije.\nUdruženje poslovnih konsultanata Srbije (UPKS) je nevladina organizacija čiji se članovi profesionalno bave poslovnim konsaltingom. Udruženje je osnovano 2009. godine kao odgovor na sve veću potrebu privrede u Srbiji za kvalitetnim poslovnim konsaltingom, u cilju omogućavanja firmama da lakše pronađu i bolje iskoriste usluge konsultanata i tako unaprede svoje poslovanje. Ciljevi i zadaci Udruženja su dobrovoljno udruživanje stručno i lično kvalifikovanih poslovnih konsultanata u svim oblastima delovanja, unapređivanje savetovanja svojih članova u njihovim poslovnim, stručnim i ekonomskim interesima, unapređivanje konsultantskih usluga, saradnja i zastupanje udruženja i njegovih članova pred organima, institucijama, privrednim grupama i stručnim udruženjima, briga o javnom predstavljanju kvalifikovanog savetovanja preduzeća, udruženja i njegovih članova. Udruženje poslovnih konsultanata Srbije sarađuje sa GTZ-WBE, EBRD, Ministarstvom ekonomije i regionalnog razvoja, Privrednom komorom Srbije…\nPosted by Hristov Consulting\ton Feb 28th, 2019\tand is filed under Dogadjaji.


ŠOKANTAN OBRT - Izaslanik SAD lupio šamar Vučiću: Tvoj "Mali Šengen" može, ali sa Kosovom | WebTribune\nHome U FOKUSU ŠOKANTAN OBRT – Izaslanik SAD lupio šamar Vučiću: Tvoj “Mali Šengen” može, ali sa Kosovom\nAmbasador Ričard Grenel, izaslanik američkog predsednika Donalda Trampa za razgovore Beograda i Prištine, komentarisao je inicijativu “balkanskog Šengena”.\nako je pozdravio inicijativu “balkanskog Šengena”, istakao je da bi inicijativa mogla da bude uspešna ako uključi sve iz regiona, pa i Kosovo.\n“Pozdravljamo inicijativu za mini-Šengen Zapadnog Balkana kao način da se pokrene slobodno kretanje ljudi i robe. Verujemo da ova inicijativa, da bi bila bila uspešna, mora da uključi sve u regionu, uključujući Vladu Kosova. Trampova administracija usmerena je na pomoć čitavom regionu u stvaranju ekonomskih prilika i radnih mesta za mlade”, navodi se u saopštenju američke ambasade u Berlinu.\nZajednička inicijativa lidera tri balkanske zemlje, Albanije, Srbije i Severne Makedonije za “balkanski Šengen”, podstakla je reakcije i sukobe između Prištine i Tirane, preneo je sinoć Kosovo onlajn.\nOno kada je najgori ministar u istoriji drzak a još i “nešto zna” pa izvređa novinarku – SKANDALOZNI REZULTATI


Tanjug 16. januara 2022. 14:40\nSARAJEVO – Nepoznati muškarac danas je na Igmanu repetirao pištolj prema jednoj porodici zbog psa.\nU MUP-u Kantona Sarajevo potvrđeno je da je ženska osoba prijavila pretnju nepoznate osobe vatrenim oružjem. Na mesto događaja se uputila policijska patrola koja je uzela izjavu i pretražila područje, ali nije pronašla osobe koje odgovaraju opisu, prenosi Klix.ba.\nŽena je ispričala da se sve dogodilo nakon što je njeno dete na povocu vodilo psa, koji je razigrano krenuo prema muškarcu i devojci.\nKada im se pas približio, mladić za koga je rekla da je imao crnogorski naglasak, prvo je pokušao da ga udari nogom, a zatim je iza pojasa izvukao pištolj i repetirao ga prema psu i porodici uz reči: „Hoćeš li sad da ga ubijem?“.\nNakon što je žena koja je prijavila slučaj uzela mobilni telefon kako bi pozvala policiju, muškarac i devojka su pobegli u nepoznatom pravcu, a nisu ih pronašli ni policajci koji su stigli na mesto događaja.\nPredsedavajući Afričke unije će posetiti Moskvu i Kijev\nZemljotres jačine 6,0 stepeni po Rihteru pogodio Japan\nZemljoters jacine 6,0 stepeni pogodio Japan\nSAD: Uskoro ćemo doneti odluku o korišćenju Modernine…\nBela kuća: Uskoro odluka o Moderni za mlađe od 5 godina\nUkrajinski parlament usvojio zakon o zabrani simbola ruske…


Bajić na klupi Budućnost Krušika\nNovi trener valjevskog trećeligaša Budućnost Krušika biće Srđan Bajić. Nakon odlaska Dejana Nikolića u Kolubaru iz Lazarevca klupa valjevskog kluba nije dugo bila upražnjena, a Bajić će tim zvanično preuzeti u petak, dan pred meč sa Mokrom Gorom u 10. kolu Srpske lige Zapad.\nBajić (49) je do sada radio u bosanskim klubovima, poslednji angažman imao je u Drini iz Zvornika, a ranije je predvodio Leotar iz Trebinja i Radnik iz Bjeljine.\nBudućnost Krušik se, kao jedina neporažena ekipa, posle 9. kola nalazi na trećem mestu na tabeli, sa bodom manje od lidera Smedereva.\nRasterećeni u Čačak\nPotpuno rasterećeni bilo kakvog rezultatskog pritiska, a igrački jači za Marka Jošila, koji će, videćemo koliko dugo, ponovo nositi dres Metalca, valjevski košarkaši putuju u Čačak na megdan starom rivalu Borcu, jednoj od tri neporažene ekipe posle dva kola srpske elite.\nRadnički Gorenje – Zadrugar 0:0 Fudbaleri Radničkog Gorenja ostali su neporaženi i posle petog kola u Zoni Drina, ali nisu uspeli da zadrže stopostotan učinak na domaćem terenu. U duelu bez mnogo prilika čvrsti Lajkovčani su zasluženo stigli do boda, i donekle usporili narandžasto - plave u uzletu ka samom vrhu tabele.\nVŠK prvak Srbije!\nPobedom protiv Sloge Turist iz Kraljeva od 3,5:2,5 VŠK "Sveti Nikolaj" osigurao je šamnpionsku titulu, drugu u klupskoj istoriji. Ponovili su Valjevci uspeh iz 2009. godine sigurnim nastupima u Kragujevcu, gde su u dosadašnjih deset kola zabeležili devet pobeda i samo jedan remi. Kolo pre kraja VŠK ima sedam meč bodova više od Itake, a osam od Jugovića iz Kaća.


Lekari ne izdaju potvrdu o nepružanju usluge\nVesti :: Lekari ne izdaju potvrdu o nepružanju usluge\nU Republičkom zavodu za zdravstveno osiguranje savetuju pacijente da se, desi li se to, obavezno obrate zaštitniku pacijentovih prava ili direktoru ustanove.\nRZZO je prošle godine uveo pravilnik kojim je predviđeno da zdravstvene usluge za koje nije predviđena lista čekanja, a koje zdravstvena ustanova osiguranicima ne može da pruži u roku od 30 dana, mogu da obave u drugoj, privatnoj ustanovi, a da troškove nadoknade u filijali RZZO. Najčešće je reč o laboratorijskim analizama, pregledima kod lekara specijalista ili ultrazvučnoj dijagnostici. Ako pacijent ne može da dobije te usluge u roku od 30 dana ima pravo da traži od lekara zvaničnu potvrdu da tu uslugu ustanova ne može da mu pruži i kasnije uz fiskalni račun iz privatne ustanove refundira je od RZZO.\nIpak, u praksi pacijenti imaju dosta problema da to pravo i ostvare.\n- Moj pacijent je bio u decembru prošle godine kod kardiologa u Kliničkom centru Srbije i tražio da mu se uradi ultrazvuk srca. Pošto se u domu zdravlja, gde radim, ta usluga ne pruža, poslala sam ga da to usput uradi u KCS. Sestra na kardiologiji mu je proceduru zakazala za avgust sledeće godine, uprkos tome što je kardiolog pacijentu rekao da mu se javi za mesec dana. Posavetovala sam pacijenta da ode i popuni obrazac kao dokaz da ne mogu da mu pruže uslugu i da zatim to uradi kod privatnika. Međutim, lekar je odbio da mu da taj obrazac - prepričava iskustvo pacijenta dr Nevenka Dimitrijević, specijalista opšte medicine u Domu zdravlja "Voždovac".\nU RZZO naglašavaju da ako pacijent ima problem da ostvari ovo svoje pravo treba odmah da se obrati zaštitniku pacijentovih prava, direktoru ili da napiše zvaničan zahtev ustanovi i preda ga u pisarnici.\nDirektorka RZZO Svetlana Vukajlović ponavlja da su ustanove dužne da daju ovakvu potvrdu i da pacijenti treba da se izbore da ostvare to pravo.\n- Do sada nije bilo mnogo tih zahteva, što znači da nismo mnogo novca ni refundirali. I meni se čini da ustanove odbijaju da daju te potvrde. Do sada smo najčešće refundirali laboratorijske usluge, uprkos tome što su naše ustanove dobro opremljene i imaju dovoljno laboranata - rekla je Svetlana Vukajlović.\nPošto je Klinički centar Srbije najveća zdravstvena ustanova najveći broj pritužbi upućen je na njihov račun. Direktor Poliklinike KCS dr Siniša Pavlović kaže da mu do sada zvanično nisu stizale pritužbe da lekari odbijaju da daju ovakve potvrde, niti je od njega to zatražio neko od pacijenata.\n1. Februar 2010. Vesti 0 2170\nusluge potvrdu lekari izdaju daju ustanove dana rzzo pravo odbijaju vesti roku nepruzanju moze sada ustanova uradi pacijent pacijenti zdravstvene\nTri reči: odredjene zdravstvene usluge, zastitniku pacijentovih prava, pruzanja odredjene zdravstvene, nemogucnosti pruzanja odredjene, usluge vesti lekari, lekari nerado izdaju, nepruzanju usluge vesti\nDve reči: izdaju potvrdu, nepruzanju usluge, zdravstvene usluge\nJedna reč: usluge, potvrdu, lekari, izdaju, daju, ustanove, dana, rzzo, pravo, odbijaju, vesti, roku, nepruzanju, moze, sada, ustanova, uradi, pacijent, pacijenti, zdravstvene


TI BIH ponovo prijavio CIK-u spot Ujedinjene Srpske: Distribucija nastavljena i u vrijeme izborne kampanje\n17. Oct 2020 810\nTransparency International u Bosni i Hercegovini ponovo je prijavio Centralnoj izbornoj komisiji BIH sporni spot Ujedinjene Srpske u kojem se podstiče nacionalna mržnja i naselje, a koji se i dalje distribuiše na društvenim mrežama ove stranke i to putem naloga lokalnih odbora.\n- S obzirom na stav Suda Bosne i Hercegovine da se zabrana širenja nacionalne mržnje i podsticanja na nasilje iz člana 7.3 Izbornog zakona BIH odnosi samo na period izborne kampanje, TIBIH je ponovo uputio prijavu CIK-u na odlučivanje s obzirom da je distribucija spota nastavljena i za vrijeme kampanje. Sud Bosne i Hercegovine u poslednjoj odluci nije odlučivao o sadržaju spornog spota, nego je zauzeo stav da se sve zabrane iz ovog člana izbornog zakona odnose samo na period izborne kampanje - navode u TI BiH.\n- S obzirom na to da je izborna kampanja počela 16. oktobra, a da se spot i dalje distribuiše od strane ove stranke, TI BiH očekuje da se izrekne adekvatna sankcija zbog ozbiljnog kršenja Izbornog zakona - dodaju.\nTagovi: TI BiH\nOIK Čelinac: Počinje obuka biračkih odbora (raspored)


Održana radionica za novinare koji pišu o obrazovanju i nauci\n/ Rektorat Komunikacijski i PR centar /Vijesti /Održana radionica za novinare koji pišu o obrazovanju i nauci\nRadionica za novinare “Izvještavanje o nauci na popularan način: Kako, kada i zašto pisati medijske priče o istraživanju i akademiji”, sa uglednim predavačem Mićom Tatalovićem, novinarom britanskog časopisa New Scientist, održana je na Univerzitetu Crne Gore.\nTatalović je kroz interaktivnu radionicu sa novinarima diskutovao o prisustvu akademskih i tema o nauci u crnogorskim dnevnicima. Sagledani su izazovi u prepoznavanju akademskih vijesti, relevantnih izvora i načina pisanja za naučne časopise, ne samo na lokalnom nivou, već i internacionalno.\nZajedno sa novinarima, razmatrani su modeli popularisanja nauke i pretvaranje komplikovanog, naučnog teksta u razumljiv i zanimljiv za javnost. Takođe, sagledavani su i aspekti komunikacije sa naučnicima i Univerzitetom Crne Gore, potrebe za većim međusobnim razumijevanjem usljed postizanja zajedničkog interesa, a to je popularisanje akademskih ili naučnih tema.\nDiskutovano je i o target grupama akademskih vijesti, novostima koje su zanimljive za javnost i postojanju prostora u medijima za zasebnu sekciju o nauci.\nRadionica je, između ostalog, imala i za cilj umrežavanje novinara koji se bave ovom tematikom i povezivanja sa Univerzitetom u pogledu pružanja informacija. Dio je HERIC projekta “Poboljšanje komunikacionih kapaciteta Univerziteta Crne Gore”, a na nju će se nadovezati naredna radionica koja će razmatrati odnos medija i PR-a.\nOdržana radionica o odnosima sa javnošću\nPredstavnici UCG na godišnjoj konferenciji EUPRIO\nUniverzitet Crne Gore član asocijacije EUPRIO


20+ inspiracija za menije za navigaciju\nNavigacija na sajtu je jedna od najistaknutijih stvari koji korisnici vide kad posete sajt.\nKorisnici kad analiziraju dizajn ili kad traže dobar dizajn za inspiraciju, često posmatraju meni za navigaciju. Iako je ostatak dizajna nekog sajta sasvim dobar, glavni meni je najkorišćeniji i ima velik uticaj na celokupan utisak o dizajnu sajta.\nU ovom članku se nalaze odlični i kreativni meniji za navigaciju koji mogu poslužiti kao odlična inspiracija za Vaše buduće radove. Primeri menija se razlikuju tematski, tako da svako može da pronađe nešto za sebe u ovoj kolekciji od preko 20 primera.\nTagovi: creative web navigationsmeniji za navigacijunavigation menuweb design menu navigationweb navigacija\nKljučne odlike fantastičnog vebsajta za medije i zabavu мај 20, 2020\n30 retro plakata koji su ovekovečili istoriju praznika rada апр 23, 2020\n30 kreativnih ideja za ukrašavanje uskršnjih jaja апр 14, 2020\n3 strategije za uspešno oslobađanje od stresa апр 10, 2020


21. марта 2017. – RTI FM\nKOLIKO ZAISTA VREDI VOĐENJE LjUBAVI\nDa je seks važan, zna se odavno, ali naučnici sa Univeziteta Toronto su pokušali da to zadovoljtsvo izmere novcem. I zaključili da je vođenje ljubavi, najmanje jednom nedeljno, ekvivalentno bonusu od 50.000 dolara godišnje. Muškarci to ne bi priznali, ali\n“IN TOO DEEP” POSTAJE HIT\nSpot za pesmu “In to deep”, kojom će Tijana Bogićević predstavljati Srbiju na izboru za pesmu Evrovizije, premašio je milion pregleda na sajtu Jutjub. Ovim je naša predstavnica još jednom potvrdila ulogu favorita na Evrosongu, koji će ove godine biti\nZAMENITE PAPIR ZA CVEĆE ILI DRVEĆE\nTokom manifestacije “Novosadsko proleće”, udruženje “Inženjeri zaštite životne sredine” organizovaće još jednu akciju zamene starog papira za sadnice cveća ili drveća. Svi koji donesu 10 kg starog papira dobiće sadnicu cveća, a oni koji donesu 60 kg starog papira dobiće\nPREDLOŽEN SPORAZUM O SARADNjI NOVOG SADA I OPŠTINE KRF\nGrad Novi Sad i opština Krf mogli bi u skoroj budućnosti da uspostave saranju. To će se desiti ako Skupština Grada Novog Sada prihvati predlog Komisije za obeležavanje praznika, dodelu priznanja i međugradsku saradnju u zemlji i inostranstvu. Predloženo je\nNOV NAČIN PARKIRANJA KOD INSTITUTA U SREMSKOJ KAMENICI\n“Parking servis” uveo je još jednu lokaciju sa automatskom naplatom parkiranja. U pitanju je zatvoreno parkiralište kod Instituta u Sremskoj Kamenici. Svi koji bi tamo da parkiraju od sada kada dođu na parking, na ulazu u garažu uzimaju tiket sa


Građani se okupili u porti crkve u Banjaluci, policija ih rasterala | Autonomija\nGrađani se okupili u porti crkve u Banjaluci, policija ih rasterala\n"Doveli su me u situaciju da ne smem pomenuti ime svoga sina na ulici"\nBanjalučka policija naredila je večeras građanima da se raziđu iz porte crkve Hrista Spasitelja u centru grada, gde su došli da, zajedno sa Suzanom Radanović, majkom ubijenog Davida Dragičevića, zapale sveće za njenog sina. Policija je od građana zatražila da se raziđu, jer kako su naveli, skup nije najavljen.\nGrađani, kojih je bilo oko stotinu, uglavnom žena, negodovali zbog ovakvog zahteva policije.\nVečeras je sa njom sveće zapalila i Budimka Bajo Bollin, majka devojčice Ivone, koja je u Bijeljini stradala pod sumnjivim okolnostima 2009. godine, kada je imala samo osam godina.\nSuzana Radanović je pozvala ministra policije Dragana Lukača da reši ubistvo njenog sina ili da podnese ostavku iz moralnih razloga.\n„Doveli su me u situaciju da ne smem pomenuti ime svoga sina na ulici. I dalje ćemo zahtevati pravdu za Davida“, naglasila je Suzana Radanović.\nPolicija je pre dva dana zabranila sva okupljanja grupe „Pravda za Davida“, a večeras je po prvi put policija ušla u crkveno dvorište i tražila od građana da se raziđu.\nDavor Dragičević, otac ubijenog mladića, poslednji put je viđen 30. decembra 2018. godine, posle velikog skupa i protestne šetnje „Pravda za Davida“ kod džamije Ferhadija. Policija je saopštila da traga za njim, a britanska ambasada Velike Britanije demantovala je da se Davor Dragičević nalazi u toj ambasadi u Sarajevu.


Dodik o odluci Ustavnog suda o zemljištu: Flagrantni “državni udar” – Glas Krajine | Informativni portal\nDodik o odluci Ustavnog suda o zemljištu: Flagrantni “državni udar”\nSrpski član Predsjedništva BiH Milorad Dodik upozorio je da je najnovija odluka Ustavnog suda BiH flagrantni “državni udar”, jer predstavlja atak na teritorijalnu organizaciju prema kojoj Republici Srpskoj pripada 49 odsto, a Federaciji BiH 51 odsto.\n“U članu I/1 Ustava BiH navodi se da BiH sada funkcioniše sa modifikovanom unutrašnjom strukturom i sa postojećim međunarodno priznatim granicama. U prevodu, teritorija pripada entitetima, poštujući i Aneks dva Dejtonskog sporazuma, koji govori o međuentitetskoj granici, a spoljna granica predstavlja međunarodno priznatu granicu BiH”, pojasnio je Dodik u izjavi za Srnu.\n“Imovina može isključivo biti u vlasništvu Republike Srpske i Federacije BiH, dok BiH ima samo granicu. Postoji znak jednakosti između zamljišta i teritorije, a teritorija isključivo pripada entitetima. Ustavni osnov za posljednju odluku Ustavnog suda je potpuno neprihvatljiv, stoga je potrebno da institucije Republike Srpske preduzmu sve neophodne aktivnosti da zaštite dejtonsku strukturu BiH i autonomiju Republike Srpske”, ocijenio je srpski član Predsjedništva BiH.\n“Kad je već tako, neka niko ne sumnja da ćemo se boriti za svoja ustavom zagarantovana prava, kao što smo se borili za Republiku Srpsku”, poručio je srpski član Predsjedništva BiH Milorad Dodik.


Tim za praćenje i koordinaciju primene preventivnih mera u radu škola doneo je odluku o kombinovanom modelu nastave u srednjim školama u četiri lokalne samouprave za iduću sedmicu, a eventualna odluka o uvođenju onlajn nastave u svim školama bi mogla biti doneta isključivo ako parametri pokažu znatno pogoršanje u svim opštinama, saopštio je danas Tim.\nOvonedeljna analiza, kako se navodi u saopštenju Tima, govori da je samo u 136 (11%) osnovnih škola procenat zaraženih učenika iznad 1.5% i da u 466 (39%) nije bilo nijednog zaraženog učenika u prethodnoj nedelji, dok je 169 (14%) škola prijavilo samo po jedan slučaj.\nKod srednjih škola, procenat inficiranih učenika veći od 1,5% registrovan je u 85 šokla (16%), a istovremeno, u 99 srednjih škola (19%) nema pozitivnih u prethodnoj nedelji, dok je 81 škola (15%) prijavila po jedan slučaj, ukazao je Tim.\nU saopštenju se naglašava da prosvetna inspekcija, u sklopu aktivnosti koje su u vezi sa epidemiloškom situacijom u zemlji, pored redovnih i vanrednih nadzora, realizuje i savetodavne posete i nadzor, a pogotovo nad radom ustanova za koje je Tim za škole procenio da su u određenom ili visokom riziku u smislu nepoštovanja epidemioloških mera.\nTim za škole prosvetnoj inspekciji dostavlja spiskove ustanova koje zahtevaju posebnu pozornost, a prosvetna inspekcija preduzima radnje iz svoje nadležnosti.\nU saopštenju se naglašava da, kao ni do sada, "Ministarstvo prosvete, nauke i tehnološkog razvoja nije samo donosilo odluku o školama, već je pre svega uvažavalo stav zdravstvenog dela Kriznog štaba, ističući da je bitka protiv virusa SARS COV2 prevashodno bitka za zdravlje nacije".\nMinistarstvo prosvete je apelovalo da se svi suzdrže od olakog davanja ocena medijima bez egzaktnih podataka i pokazatelja, a potpredsednik Vlade i ministar prosvete Branko Ružić uputio je poziv članovima zdravstvenog dela Kriznog štaba na sledeći sastanak Tima za škole, kako bi zajedno sagledali situaciju i doneli odluku za naredni period.\nU saopštenju se naglašava da "nije na Ministarstvu prosvete, a ni na Timu za škole i zaposlenima u školama da utvrđuju odgovornost roditelja, da li testiraju svoju decu i izoluju ih ukoliko su ukućani zaraženi", već da "obezbede maksimalnu disciplinu poštovanja epidemioloških mera u školama, prate stanje i reaguju usled pogorošanja stanja, što i čine".\nUpravo odluka o podeli na grupe usled zaražavanja dvoje i više učenika učinila je i da se deca i zaposleni spasu od većeg zaražavanja. Zato će Tim za škole, Ministarstvo i obrazovne ustanove i ubuduće činiti sve što je u njihovoj nadležnosti i moći i prilagođavati se situaciji kako bi osigurali da škole ostanu mesto gde se veća transmisija virusa ne dešava. istaknuto je u saopštenju uz apel građanima da se vakcinišu.


Kompleks “Muška Voda” šesti put će biti ponuđen na prodaju, cijena sve niža – Biznis.ba\nKompleks “Muška Voda” šesti put će biti ponuđen na prodaju, cijena sve niža\nobjavljeno 13. avg 2018. u 13:32\nKompleks “Muška Voda” itekako je poznat brend širom regije, ali i dalje. Međutim, uprkos potencijalu vazdušne banje, čistoj vodi i ugodnoj temperaturi šuma na Konjuhu, još je u stečaju i prodaja je pet puta propala a cijena se smanjuje.\nU prvoj prodaji je iznosila tri miliona i 432 hiljade KM, a trenutna je došla na nešto više od dva miliona KM.\n“U toku je sazivanje sjednice Skupštine na kojoj će se najvjerovatnije objaviti i šesta prodaja kompleksa Muška voda u kojem je Vlada TK odobrila smanjenje za pet posto od ove, zadnje cijene pete prodaje. Treba napomenuti da je Vlada preuzela, zajedno sa ministarstvo i Direkcijom regionalnih cesta da urede put od Kladnja do Muške Vode”, pojasnio je kantonalni ministar turizma Mirsad Gluhić.\nVeć je uloženo 200 hiljada KM u jednu dionicu puta od Kladnja prema “Muškoj vodi” a odobreno je još sredstava za uređenje ove putne komunikacije.\n“Od početka godine vode se određene aktivnosti putem Ministarstva, Vlade i Skupštine. Dionica puta prema Muškoj vodi, inače najteža dionica, obuhvaćena je sredstvima Direkcije za ovu godinu u iznosu od milion i 550 hiljada KM”, dodao je načelnik Općine Kladanj Jusuf Čavkunović.\nU općini i resornom ministarstvu smatraju da je ovo dobar signal za potencijalne investitore za kompleks “Muška Voda”, koji ima potencijal vazdušne banje, ali i za razvoj sporta. Naime, ovdje su u doba bivše Jugoslavije mnoge sportske ekipe dolazile na visinske pripreme, a kako je smješten u okrugu zaštićenog pejzaža Konjuh, to dovoljno govori o mnogim drugim pogodnostima koje bi mogao ponuditi.\nPored hotela, ovaj kompleks obuhvata bungalove, lovačku kuću, ski stazu te igrališta za fudbal, košarku, odbojku i rukomet.


Plan „Mi i oni“: Amerika od 31. decembra ruši UN - 12.10.2017, Sputnik Srbija\nDanašnja odluka je novi korak ka lokalizaciji američke politike i uvođenju principa mekog izolacionizma, ocenjuju stručnjaci. 12.10.2017, Sputnik Srbija\n20:03 12.10.2017 (Osveženo: 18:59 05.08.2021)\nCC0 / Pixabay / Nišan na UN - ilustracija\nSjedinjene Američke Države od 31. decembra neće biti članica Uneska, organizacije UN za obrazovanje, nauku i kulturu u čijem su osnivanju 1945. godine odigrale ključnu ulogu. Prema saopštenju Stejt departmenta, odluka da izađu iz Uneska „povezana je sa dugovanjima za članstvo, potrebom reformisanja te organizacije i antiizraelskom politikom tog tela“. Umesto članstva, Amerika namerava da formira stalnu posmatračku misiju pri Unesku.\n12 Oktobar 2017, 16:17\nTo inače nije prvi put da se SAD povlače iz te organizacije. Amerika je napustila Unesko 1984. godine zbog „rastućih razlika između spoljne politike SAD i ciljeva Uneska“. Nakon 19 godina pauze, nakon odluke predsednika Buš Vašington se 2003. godine vratio u organizaciju. Međutim, nova kriza u odnosima jednog od najvažnijih tela UN i Amerike nastala je 2011. godine, kada je Unesko u svoje članstvo primio Palestinu, nakon čega su Sjedinjene Države obustavile finansiranje te organizacije.\nPavle Jevremović, bivši ambasador Srbije u UN, za Sputnjik kaže da američki predsednik Donald Tramp svako malo priređuje iznenađenja, što izjavama, što praktičnim potezima.\n„To jeste iznenađenje utoliko što taj potez nanosi štetu ugledu Amerike i mestu te zemlje u značajnim aktivnostima koje preduzima Unesko. Izlazak SAD takođe predstavlja i značajan pritisak i udarac na tu organizaciju“, napominje Jevremović.\n12 Oktobar 2017, 18:38\nSličnog stava je i Slobodan Erić, urednik „Geopolitike“, koji je u emisiji „Od četvrtka do četvrtka“ ocenio da je odluka SAD da napuste to telo veliki udarac za Ujedinjene nacije.\n„Motivi izlaska su višestruki, ali ako su povezani sa stanjem palestinskih teritorija, nema nikakve sumnje da je Donald Tramp konsultovao Izrael. Treba imati u vidu da je, za razliku od svog prethodnika Baraka Obame, predsednik Tramp obnovio te tradicionalne veze sa Izraelom, pa je ovaj potez povučen u dogovoru sa tom zemljom. Takođe, Tramp smatra da Amerika previše finansira međunarodne institucije i u tom smislu to je nastavak određene izolacionističke politike koja je postojala između dva svetska rata u Americi i koja tamo baštini dugu političku tradiciju“, objašnjava Erić.\n„Mislim da rukovodstvo te organizacije nikada ne bi dozvolilo bilo koju vrstu diskriminacije prema Izraelu. Dakle, ne radi se o rezultatima delovanja moćnog izraelskog lobija u SAD, nego o sasvim drugim stvarima. Tramp je više puta poručivao da SAD izdvajaju suviše para za UN, a izlazak iz Uneska je možda najmekši način da smanje finansiranje Svetske organizacije. Amerika je potrošila mnogo novca na obnavljanje i održavanje spomenika širom sveta, ali većina njih se ne nalazi na teritoriji SAD, pa je Tramp svojevremeno pitao zašto SAD izdvajaju sredstva za ono što nije u njihovom vlasništvu. Današnja odluka je novi korak ka lokalizaciji američke politike i uvođenju principa mekog izolacionizma“, ocenjuje Sudakov.\nOn smatra da je izlazak Amerikanaca iz Uneska tek početak, te da će uskoro Amerika početi da štedi i na NATO-u, kao i na drugim institucijama u okviru UN.\n„Novac će biti preusmeren na unutrašnje potrebe SAD. Mislim da smo svedoci formiranja novog sistema međunarodnih odnosa koji se zove ’Mi i oni‘. SAD će formirati nove organizacije, ali isključivo sa zemljama koje su spremne da ulažu u američku ekonomiju. Sa druge strane, odluka o izlasku iz Uneska nanosi veliku štetu ugledu SAD kao zemlje koja je igrala ključnu ulogu u zaštiti svetske kulturne baštine“, primećuje Sudakov.\nDiplomata Pavle Jevremović, međutim, ne misli da će Sjedinjene Države, nakon izlaska iz Uneska, istu praksu primeniti i na druga tela Ujedinjenih nacija.\n„Unesko je i ranije bio na udaru SAD, nakon prijema Palestinaca, ali povlačenje Amerike u drugim oblastima ne bi bilo razumno. Postoje agencije UN koje su od vitalnog značaja za svet, poput zdravstva i poljoprivrede, i izlazak iz njih bi zaista bio nerazuman potez“, zaključuje Jevremović za Sputnjik.


raketni program - Sputnjik Srbija\n13:12 20 April 2021\nTeheran ne prekida svemirski program bez obzira na američka upozorenja\nMinistar spoljnih poslova Irana Muhamed Džavad Zarif komentarisao je nedavne izjave o Iranu američkog državnog sekretara Majka Pompea i savetnika američkog predsednika za nacionalnu bezbednost Džona Boltona kritikujući ponašanje američkih zvaničnika i poredeći ih sa progoniteljima.\nAko izađu SAD, umesto jednog bureta baruta, pojaviće se mnogo novih\nRuski predsednik Vladimir Putin poručio je da će Moskva odgovoriti recipročno ako nove američke rakete budu postavljene u Evropi i upozorio je evropske zemlje da će sopstvenu teritoriju staviti pod pretnju moguće odmazde ako pristanu na to.\nRevolucionarna garda: Ubrzaćemo raketni program\nIranska elitna Revolucionarna garda saopštila je danas da će iranski balistički raketni program biti ubrzan uprkos pritiscima iz Sjedinjenih Američkih Država i Evropske unije da se on suspenduje, javila je iranska novinska agencija Tasnim.\nRaketni odgovor Irana na američke sankcije\nAmerički predsednik Donald Tramp je 2. avgusta potpisao dokument koji je ranije odobrio Kongres, a tiče se uvođenja sankcija između ostalog i Iranu u vidu kazne zato što Teheran intenzivno razvija svoj raketni program. Odgovor Irana je bio munjevit, vlasti su odlučile da umesto dosadašnjih 300 miliona za taj program izdvoje čak 520 miliona dolara.\nIran nastavlja sprovođenje raketnog programa\nIran će nastaviti da „punom parom“ sprovodi svoj raketni program u skladu sa nacionalnim bezbednosnim potrebama, rekao je danas portparol iranskog Ministarstva spoljnih poslova, dodavši da kritički komentari nemačke kancelarke Angele Merkel tu ništa ne mogu da pomognu, javlja Rojters.\nTeheranu ne treba dozvola za raketni program\nTeheran će nastaviti da razvija svoj raketni program pošto mu nije potrebna „ničija dozvola“ da ojača svoje odbrambene kapacitete, izjavio je šef iranske diplomatije Mohamad Džavad Zarif.\nSAD: Mogući pregovori sa Iranom oko raketnog programa\nVlasti SAD ne isključuju mogućnost održavanja pregovora sa Iranom o raketnom programu, iako sve zavisi od poteza Teherana, izjavio je predstavnik Stejt departmenta Mark Toner.


Zvornik stan pokrenuo tužbe protiv dužnika za neplaćeno grijanje - Zvornicki.ba\nZvornik stan pokrenuo tužbe protiv dužnika za neplaćeno grijanje\nZvornički distributer toplotnom energijom „Zvornik stan” tužio je za iznos od oko 100.000 KM veliki broj svojih korisnika zbog dugovanja iz prethodne grejne sezone.\nPo rečima direktora ovog preduzeća Mića Jevtića za dugovanja od oko 150.000 KM potpisani su reprogrami sa jednim delom korisnika.\n– Naša potraživanja iz prethodne grejne sezone su dostigla iznos od 700.000 KM. Jedan deo tih dugovanja je utužen da ne bi došlo do zastarevanja obaveza, dok je ostalim slučajevima, gde su to korisnici hteli, urađen reprogram dugovanja. Taj reprogram su mogli potpisati svi korisnici i on im omogućava plaćanje obaveza na dvanaest rata, jer se kod nas računi ispostavljaju samo za šest meseci, koliko traje grejna sezona. Tužbe su prosto bile neminovnost kako ne bi ostali bez tih potraživanja – rekao je Jevtić i dodao da će uskoro početi podela prvih računa iz nove sezone.\nOn je pored apela korisnicima da plate svoje obaveze ponovio da su dugovanja u istom omeru i kod pravnih i kod fizičkih lica.\n– Ukupna akumulirana dugovanja potrošača, koja su se godinama sakupljala, iznose skoro 3.000.000 KM. Posebno treba istaći činjenicu da nikako ne možemo da pređemo prag naplate potraživanja od 80 odsto, a mi sve svoje obaveze i ranije kredite i reprogramne naših dugovanja moramo uredno da plaćamo, što nam otežava poslovanje – navodi Jevtić.\nOn je rekao da je grejna sezona počela bez ikakvih problema.\n– Svi remonti su urađeni na vreme tako da građani od prvog dana imaju uredno grejanje. Cene grejanja u novoj sezoni su kao i prethodnih, odnosno 2,70 KM za stambene i pet KM za poslovne prostore, za period od šest meseci, dok direktni korisnici gasa plaćaju jednu marku po utrošenom kubiku gasa – kaže Jevtić.\nOni koji su se odlučili za druge načine grejanja, ili žive u naseljima, odnosno zgradama gde ne postoji sistem centralnog grejanja odlučuju se uglavnom za drvo i ugalj. Tako su se mnogi već obezbedili sa dovoljnom količinom. Druga varijanta grejanja na čvrsto gorivo je ugalj koji obično prevoznici dovoze iz Banovića. Njegova cena varira zavisno od granulacije.\nMomčilo Vukajlović kaže da za sezonu nabavlja oko šest tona uglja.\n– Živimo u porodičnoj kući i ovo nam je najkvalitetniji i najpovoljniji način grejanja, jer bi potrošnja gasa i drva bila značajno veća. Cena tone uglja varira od 140 KM do 180 KM zavisno od veličine u kojoj se dovozi – kaže Vukajlović.


Protiv Lakićević Đuranović optužni predlog za plagijat\nTanjug 20. septembra 2019. 16:06\nPODGORICA – Osnovno državno tužilaštvo u Podgorici podnelo je Osnovnom sudu u Podgorici, optužni predlog protiv Bojane Lakićević Đuranović, profesorke Pravnog fakukteta Univerziteta Crne Gore, zbog sumnje da je plagirala naučni rad.\nLakićević Đuranović se tereti da je počinila krivično delo povreda moralnih prava autora i interpretatora.\n„Okrivljenoj se stavlja na teret da je, u periodu od 13. do 17. decembra 2018. godine, pod svojim imenom delimično objavila primerak tuđeg autorskog dela. Ona je na javnom skupu van Crne Gore izložila, kao svoj, referat sa naslovom ‘Uloga i značaj Suda pravde Evropske unije u stvaranju, tumačenju i primjeni prava EU – primeri iz prakse'“, saopšteno je iz tužilaštva, preneo je portal RTCG.\nNa taj način je, tvrde, bez dozvole njenog bivšeg studenta Đorđija Drinčića učinila dostupnim javnosti 97,77 odsto njegovog specijalističkog rada pod nazivom „Uloga i značaj Suda pravde u stvaranju, tumačenju i primeni prava EU“.


Nošenje maski u FBiH u zatvorenim prostorima više nije obaveza - zenicainfo.ba\nNaslovnica Aktuelno Nošenje maski u FBiH u zatvorenim prostorima više nije obaveza\nNošenje maski u FBiH u zatvorenim prostorima više nije obaveza\n24/02/2022 - 12:42\nVlada Federacije BiH usvojila je prijedlog Kriznog štaba Federalnog ministarstva zdravstva, prema kojem nošenje maske na otvorenom i u zatvorenom prostoru više nije obaveza nego preporuka, osim nekih izuzetaka.\nMeđu naredbama, od danas pa u narednih 14 dana je obavezno nošenje zaštitnih maski preko usta i nosa za zaštitu respiratornog sistema u zatvorenom prostoru i uz poštivanje razmaka od minimalno dva metra u svim zdravstvenim ustanovama, bez obzira na oblik vlasništva, ustanovama koje zbrinjavaju starije osobe ili osobe s poteškoćama u razvoju i s duševnim smetanjama, te kazneno-poravnim i drugim ustanovama socijalne zaštite, kao i sredstvima javnog prevoza.\nIzuzetno, zaštitne maske nisu obavezni nositi korisnici ovih ustanova koji imaju probleme s disanjem zbog hroničnih bolesti ili koje ne mogu skinuti masku bez pomoći druge osobe.\nNaređeno je i da se sva okupljanja odvijaju u prostoru koji omogućuje obavezni fizički razmak od najmanje dva metra između osoba i uz poštivanje higijensko-epidemioloških mjera, za čije provođenje su odgovorni organizatori skupa.\nNa skupovima koji se održavaju u zatvorenom prostoru, a na kojima se okuplja više od 300 osoba, pored maske, svi učesnici moraju imati negativan antigenski test (ne stariji od 24 sata) ili PCR test (ne stariji od 48 sati), potvrdu o prebolovanom COVID-19 (ne stariju od četiri mjeseca) ili potvrdu o završenoj vakcinaciji (ne stariju od četiri mjeseci nakon druge, odnosno 12 mjeseci nakon treće doze vakcine).\nKada je riječ o pružanju usluga u ugostiteljskim objektima u zatvorenom i na otvorenom prostoru naređeno je poštivanje razmaka od minimalno dva metra između stolova. Ugostiteljski objekti koji organiziraju muziku uživo, disko klubovi, kao i objekti slične namjene moraju provoditi VPT pravilo i obavezno poštivanje razmaka od minimalno dva metra između stolova.\nU svim oblicima prodavnica, u skladu s Pravilnikom o klasifikaciji prodavnica i drugih oblika trgovine na malo, ograničava se broj kupaca tako da se definira prostor od 10 m2 prodajnog objekta po potrošaču. Bez obzira na veličinu prostora prodajnog objekta, nije dopušten boravak više od 400 potrošača.\nKako je danas zaključeno, vladama kantona, odnosno kriznim štabovima kantonalnih ministarstava zdravstva, naređeno je uvođenje restriktivnijih mjera na osnovu procjene epidemiološke situacije u kantonu, odnosno općini, uz redovno obavještavanje Kriznog štaba FMZ-a, te im je preporučeno da, u skladu sa epidemiološkom situacijom na području kantona, uvedu pravilo vakcinisan/a, prebolio/ljela, testiran/a (VPT) za područje kantona i o istom izvijeste Krizni štab FMZ-a.\nKrizni štab FMZ-a zadužen je da prati epidemiološku situaciju na području FBiH, kao i uvođenje i provođenje pravila VPT za područje kantona, te ukoliko ocijeni potrebu predlaganja jedinstvenih mjera na području FBiH u vezi pravila VPT o tome izvijesti Vladu FBiH radi donošenja mjere.\nKrizni štab će današnje zaključke, s prilozima, dostaviti nadležnim kantonalnim institucijama, kliničkim centrima u FBiH, općim, kantonalnim i specijalnim bolnicama, te Federalnoj i kantonalnim upravama za inspekcijske poslove i kantonalnim upravama policije, a Vlada FBiH će obavijestiti Parlament FBiH o epidemiološkoj situaciji i mjerama koje je danas donijela.\nU danas prezentiranoj informaciji Kriznog štaba FMZ-a je, uz ostalo, navedeno da je u sedmoj ovogodišnjoj sedmici zabilježen pad svih indikatora, a najveći je pad broja novih potvrđenih slučajeva COVID-19 i sedmodnevne incidence za po 45,8 posto. Na nivou Federacije BiH sedmodnevna incidenca iznosi 148,4 slučaja na 100.000 stanovnika, a u posljednjih sedam dana viša od prosječne zabilježena je u Sarajevskom, Hercegovačko-neretvanskom i Tuzlanskom kantonu.\nPrethodni članakPrivredna komora ZDK: Očekujemo realno i kompromisno rješenje za cijenu električne energije\nNaredni članakTeška situacija u jedinom ženskom nogometnom klubu u Zeničko-dobojskom kantonu


Objavljeno 02.08.2016 12:49\nObveznice će i dalje dominirati na berzi\nNajveće učešće u strukturi ukupnog prometa na Banjalučkoj berzi u prvoj polovini ove godine imaju javne emisije obveznica i trezorskih zapisa koje su činile 78 odsto ukupnog prometa, rekao je Milan Božić, direktor Banjalučke berze, u intervjuu.\nObjavljeno 31.07.2016 00:06\nDirektor JP Elektroprivreda BiH (EPBiH) Bajazit Jašarević jazao je u intervjuu da je u prvih šest mjeseci 2016. godine ova kompanija proizvela 3.289,4 GVVh, što je 91,6 posto ostvarenja u odnosu na elektroenergetski bilans za ovu godinu.\nObjavljeno 29.07.2016 09:45\nMuamer Aleta, direktor Amko komerca: Stabilne kompanije i jaki brendovi opstaju i rastu i u složenim tržišnim uslovima\nJoš kao dijete bavio sam se trgovinom i to je ono što sam znao raditi. Vjerovao sam u sebe i to što radim, a u najtežim trenucima koračao naprijed, jer bez borbe nema ni uspjeha, kaže u intervjuu Muamer Aleta, direktor Amko komerca.\nObjavljeno 28.07.2016 09:42\nPredstavljamo uspješne bh.firme - Kvalitet i poštovanje kupaca je vodilja firme SEFO\nKad je, sad već davne, 1996. godine registrovana firma Sefo doo prvobitno se bavila trgovinom. Vlasnik firme Elvir Sefo nije ni slutio da će se jednog dana odlučiti za proizvodnju čaja, zrnastih i praškastih proizvoda.\nObjavljeno 22.07.2016 13:32\nAko Porezna uprava bude radila svoj posao, potrebe za kreditima MMF-a bit će manje\nVlada FBiH naredila je Poreznoj upravi Federacije Bosne i Hercegovine da do polovine novembra obustavi naplatu javnih dugova od dužnika s većinskim udjelom državnog kapitala, odnosno čiji su osnivači Vlada FBiH i vlade kantona.\nObjavljeno 22.07.2016 10:40\nTuzlanski kanton (TK) u posljednje vrijeme bilježi pozitivna kretanja u privredi i zapošljavanju, a broj nezaposlenih je po prvi put značajnije smanjen u posljednjih sedam godina. U razgovoru Bego Gutić, premijer TK, govori o povećanju proizvodnje, izvoza, ali i o tome zbog čega je ovo područje atraktivno za investiranje.\nObjavljeno 19.07.2016 15:01\nMehanizam koordinacije ne treba povezivati sa MMF-om\nU suštini, ne bih rekao da je SSP parafiran sa nekim velikim zadovoljstvom. No, ukoliko ga ima, zadovoljstvo leži u tome da je zatvoreno jedno ozbiljno pitanje koje je stajalo na putu članstva BiH u EU, poručio je u razgovoru za Vijesti.ba ministar vanjske trgovine i ekonomskih odnosa BiH Mirko Šarović.\nObjavljeno 17.07.2016 12:21\nŠarović: Posljedice za mljekare neće biti dramatične\nMirko Šarović, ministar spoljne trgovine i ekonomskih odnosa i zamjenik predsjedavajućeg Vijeća ministara BiH, rekao je u petak u intervjuu da nakon što ga je Bakir Izetbegović, predsjedavajući Predsjedništva BiH, obavijestio da je Predsjedništvo odobrilo parafriranje Sporazuma o stabilizaciji i pridruživanju (SSP), odmah slijede naredni koraci.\nObjavljeno 14.07.2016 13:07\nArif Kulić: Kompaniju vraćamo na poziciju lidera!\nArif Kulić, koji je na poziciji vršioca dužnosti direktora „Sarajevo-osiguranja" nešto manje od dva mjeseca, a nakon što je Nadzorni odbor ove kompanije razriješio prethodni menadžment i prihvatio ostavku dotadašnjeg direktora Midhata Terzića, dao je prvi intervju. Govori o situaciji u ovoj kompaniji, u kojoj Vlada FBiH ima 45 posto kapitala, te o planovima.\nObjavljeno 11.07.2016 09:48\nHrabri potez Porezne uprave FBiH je alarm da je vrijeme za reforme\nNama je na dnevnom redu i u agendi jedno od najkrupnijih pitanja - restrukturiranje i reforme javnog sektora - od zdravstva do javnih kompanija koje su generatori gubitaka. To je ono što danas nije top tema, nego se pokušava stvoriti utisak normalnog stanja.